TAJNI PLAN ZAPADA: NATO bacio oko na dve lokacije u Srpskoj — ima samo jedna prepreka... | Web-Tribune.com\nHome / TEMA DANA / TAJNI PLAN ZAPADA: NATO bacio oko na dve lokacije u Srpskoj — ima samo jedna prepreka…\nTAJNI PLAN ZAPADA: NATO bacio oko na dve lokacije u Srpskoj — ima samo jedna prepreka…\n16. juna 2018.\tTEMA DANA Leave a comment\nNATO neće insistirati na tome da BiH ispuni sve uslove kako bi se otpočelo sa priključivanjem te države Alijansi jer je geopolitički cilj važniji od ispunjavanja uslova.\nS druge strane, ističu analitičari, do izbora ne može biti govora o priključenju BiH NATO-u, jer srpski političari iz Saveza za promjene time rizikuju ubedljiv poraz.\nU dokumentu „Pozicija SAD u vezi sa aktivacijom MAP za BiH“, a u koji su beogradske „Večernje novosti“, kako kažu, imale uvid, između ostalog stoji da Sjedinjene Države podržavaju aktiviranje Akcionog plana za članstvo BiH u NATO-u (MAP), uprkos tome što Bosna nije ispunila uslove koji su pred nju postavljeni.\nU ovom trenutku, vrhunski cilj Zapada je priključenje BiH NATO-u, objašnjava stručnjak za međunarodne odnose iz Banjaluke Željko Budimir, jer Zapad neće dugoročno da trpi vakuum koji sada postoji.\n„Mislim da se neće insistirati na ispunjavanju svih uslova i standarda koje zemlje treba da ispune da bi se priključile NATO-u. To se videlo u nekoliko procesa integracija, na primer kada su u pitanju bile Rumunija i Bugarska. Njihove oružane snage nisu ni formalno uspele da ispune sve uslove, ali zbog strateških razloga, isključivo prema Moskvi i baražiranja ruskog uticaja u Jugoistočnoj Evropi, te zemlje su ekspresno primljene u NATO“, kaže on.\nUslovi koje bi BiH trebalo da ispuni na putu atlantskih integracija su knjiženje vojne imovine u Republici Srpskoj (RS) na Oružane snage BiH, uništavanje nestabilne municije, kao i učešće u međunarodnim mirovnim misijama.\nMeđutim, prema stavu Ambasade SAD koji prenose „Novosti“, postavljene uslove treba zanemariti kako bi se Sarajevo približilo NATO-u i onemogućila opstrukcija predsednika RS Milorada Dodika, koji zadržava BiH na putu u NATO i podstiče „ruski maligni uticaj na Balkanu“.\nKao najveće prepreke u ostvarivanju bosanskog atlantskog puta navedeni su Dodikovo suprotstavljanje knjiženju vojne imovine i Deklaracija o vojnoj neutralnosti RS, usvojena u Narodnoj skupštini RS.\nSa druge strane, u Federaciji BiH, priključivanje NATO-u ne posmatra se samo kao vojni, već i kao vrhunski politički cilj, kaže Budimir.\nPrema njegovom mišljenju, priključivanje BiH NATO-u mora da bude rešeno narodnom voljom.\n„To nikako ne sme da bude zona odgovornosti neke političke partije ili čak vlade. To, u svakom slučaju, mora bude pitanje o kojem se odlučuje na referendumu“, smatra on.\nOdluka o MAP je na Predsedništvu BiH, a srpski član kolektivnog šefa države neće se usuditi da za to glasa pet meseci pred izbore, smatra banjalučki analitičar Anđelko Kozomara.\n„Ne verujem da će se bilo šta tako značajno događati dok ne prođu izbori. Ako pobedi Savez za promjene, onda će Amerikanci sprovesti taj plan. Međutim, to je samo zatezanje odnosa između RS i dela međunarodne zajednice zato što RS po bilo koju cenu neće hteti da knjiži vojnu imovinu koja je na njenoj teritoriji u korist armije BiH, što bi značilo da bi to u jednom trenutku bilo vlasništvo NATO-a“, kaže Kozomara.\nOn podseća da je NATO pre više od deset godina lokacije za koje se danas traži knjiženje na ime Oružanih snaga BiH proglasio za „perspektivnu vojnu imovinu“.\nIvaniću, koji je u martu glasao za spoljnopolitičku strategiju BiH, koja kao cilj navodi i učlanjenje BiH u NATO, sužen je manevarski prostor, jer mu je protivkandidat za člana Predsedništva Milorad Dodik, kaže Kozomara.\n„Ta doza patriotizma, koja je potrebna ovog oktobra, mora da postoji i u predizbornoj kampanji i Mladena Ivanića, jer poznato je da su Dodik i cela koalicija oko SNSD-a potpuno uništili Savez za promjene svojim patriotskim delovanjem, isticanjem nacionalnog interesa u BiH i približavanjem Srbiji i Rusiji. Ta dimenzija koju je Dodik isforsirao u ovih 12 godina nedostajala je Savezu za promjene, a pogotovo Ivaniću i on sada zna da sigurno ubedljivo gubi izbore ako to ne pokaže barem verbalno, ako ne i u praktičnim odlukama“, ocenjuje Kozomara.\nPrevious ZORANA MIHAJLOVIĆ UPOZORAVA: BUDITE SPREMINI ZA MOGUĆE VANREDNO STANJE U SRBIJI!\nNext KAKAV MAESTRALNI MANEVAR! Rusi “upadaju” u Južnu Koreju ali kroz Severnu Koreju!\nPotpredsednik Narodne stranke Miroslav Aleksić na današnjoj konferenciji za medije, povodom najnovijih saznanja o slučaju …


Web aplikacije sve ranjivije Web aplikacije sve ranjivije – Personal magazin\nWeb aplikacije sve ranjivije\nAnaliza testova proboja mreže koju su istraživači kompanije Kaspersky Lab izveli na korporativnim mrežama tokom 2017. godine otkrivaju da je tri četvrtine (73%) uspešnih hakovanja perimetara postignuto korištenjem veb aplikacija…\nAnaliza testova proboja mreže koju su istraživači kompanije Kaspersky Lab izveli na korporativnim mrežama tokom 2017. godine otkrivaju da je tri četvrtine (73%) uspešnih hakovanja perimetara postignuto korištenjem veb aplikacija sa ranjivostima. Nalazi su sumirani u novom izveštaju, “Procena bezbednosti korporativnih informacionih sistema u 2017. godini (Security assessment of corporate information systems in 2017).\nSvaka IT infrastruktura je jedinstvena, a najopasniji napadi su posebno planirani tako da uzmu u obzir ranjivosti određene organizacije. Svake godine odeljenje za bezbednosne usluge kompanije Kasperski Lab sprovodi praktičnu demonstraciju mogućih scenarija napada kako bi pomogli organizacijama širom sveta da identifikuju ranjivosti u svojim mrežama i izbegnu finansijsku, operativnu i reputacionu štetu. Svrha godišnjeg izveštaja o testovima proboja je da IT stručnjaci upoznaju relevantne ranjivosti i vektore napada na savremene korporativne informacione sisteme i na taj način ojačaju zaštitu njihovih organizacija.\nRezultati istraživanja iz 2017. godine pokazuju da je ukupan nivo zaštite od eksternih napadača ocenjen kao nizak ili ekstremno nizak za 43 odsto analiziranih kompanija. 73 odsto uspešnih eksternih napada na mrežne perimetre organizacija u 2017. godini postignuto je korišćenjem veb aplikacija koje su sadržale ranjivosti. Još jedan uobičajeni smer za proboj mrežnog perimetra bio je napad na javno dostupne upravljačke interfejse sa slabim ili podrazumevanim akreditivima. U 29% projekata za testiranje spoljnih upada, stručnjaci kompanije Kaspersky Lab uspešno su dobili najviše privilegije u celoj IT infrastrukturi, uključujući administrativni pristup najvažnijim poslovnim sistemima, serverima, mrežnoj opremi i radnim stanicama zaposlenih u ime “napadača” koji nisu imali unutrašnje znanje o ciljnoj organizaciji i koji se nalaze na Internetu.\nSituacija informacione bezbednosti unutar internih mrežama preduzeća bila je još gora. Stepen zaštite od internih napadača bio je identifikovan kao nizak ili ekstremno nizak za 93 odsto svih analiziranih kompanija. Najviši stepen privilegije upravljanja unutrašnjom mrežom je ostvaren u 86 odsto analiziranih kompanija; za 42 odsto njih bila su potrebna samo dva koraka napada. U proseku su identifikovani dva do tri vektora napada sa kojima se najviše privilegije mogu dobiti u svakom projektu. Kada ih napadači dobiju, mogu dobiti potpunu kontrolu nad celom mrežom uključujući kritične poslovne sisteme.\nOzloglašena ranjivost MS17-010 koja je naširoko eksploatisana kako u napadima na pojedince, tako i putem ransomvera kao što su VannaCry i NotPetya / ExPetr, otkrivena je u 75% odsto kompanija koje su podvrgnute internim testovima upada, nakon objavljivanja informacija o ranjivosti. Neke od ovih organizacija nisu ažurirale svoje Windows sisteme čak ni 7-8 meseci nakon što su ažuriranja i zakrpe za njih objavljene. Generalno, zastareli softver je identifikovan na mrežnom perimetru kod 86 odsto analiziranih kompanija i u internim mrežama kod 80 odsto kompanija, što pokazuje da, nažalost, zbog loše implementacije osnovnih IT bezbednosnih procesa mnoga preduzeća mogu postati laka meta za napadače.\nPrema rezultatima projekata bezbednosne procene, veb aplikacije vladinih tela bili su najmanje bezbedne, sa ranjivošću visokog rizika u svakoj aplikaciji (100%). Nasuprot tome, aplikacije e-trgovine su bolje zaštićene od mogućih spoljašnjih ometanja. Samo nešto više od četvrtine ima ranjivosti visokog rizika, što ih čini najviše zaštićenim.\n“Kvalitativna implementacija jednostavnih bezbednosnih mera kao što je filtriranje mreže i politika lozinki, znatno bi povećala nivo bezbednosti. Na primer, polovina vektora napada moglo je biti sprečeno ograničavanjem pristupa upravljačkim interfejsima “- rekao je Sergej Okhotin (Sergey Okhotin), viši bezbednosni analitičar u sektoru za analizu bezbednosnih usluga u kompaniji Kaspersky Lab.\nKako bi poboljšale svoj bezbednosni status, kompanijama se savetuje da:\nPosebnu pažnju posvete bezbednosti veb aplikacija, pravovremenom ažuriranju ugroženog softvera, zaštiti lozinki i firewall pravilima.\nRade redovne procene bezbednosti za IT infrastrukturu (uključujući aplikacije).\nObezbede da bezbednosni incidenti budu otkriveni što pre. Pravovremeno otkrivanje aktivnosti aktera pretnji u ranim fazama napada i brz odgovor na njih može pomoći da se spreči ili značajno ublaži prouzrokovana šteta. “Zrele” organizacije u kojima postoje uspostavljeni procesi za procenu bezbednosti, upravljanje ranjivostima i otkrivanje bezbednosnih incidenata, možda bi trebale razmisliti o testovima kao “Red Teaming”. Takvi testovi pomažu u proveri koliko dobro su infrastrukture zaštićene od visoko kvalifikovanih napadača koji operišu gotovo nevidljivo I pomažu pri obučavanju službi informacione bezbednosti da identifikuju napade i reaguju na njih u realnim uslovima.\nWeb aplikacije sve ranjivije was last modified: August 20th, 2018 by Redakcija\nVip mobile: Dodatni NEO nula dinara prvih šest meseci\nEISA proglasila Nokia 7 plus za najbolji telefon 2018. godine


Evropa kreće u istraživanje svemira\nAstronauti Evropske svemirske agencije na pripremama\nEvropska svemirska agencija, ESA, priprema se za krupne podvige u istraživanju svemira. U planu su obilasci bliskih asteroida i planeta, kao i spuštanje robotske letelice na mesec pre kraja 2016. godine.\nZahvaljujući prikupljenim saznanjima i razvoju tehnologije, ambicije evropske svemirske agencije su sve ozbiljnije. Njen generalni direktor, Žan-Žak Dorden, kaže da bi agencija trebalo da preuzme veću ulogu u istraživanju obližnjih planeta.\n"Istraživanje svemira je postalo međunarodna stvar, a ne monopol Sjedinjenih Država i Sovjetskog saveza, kao šezdesetih i sedamdesetih. To je sada međunarodna stvar i Evropa više ne može da bude isključena iz debata u Americi, Rusiji i Kini", kaže Dorden.\nESA planira da sa američkom svemirskom agencijom pošalje robotizovane letelice na Mars 2016. i 2018. godine, kako bi na zemlju vratile uzorke marsovskog tla.\n"Mars, Zemlja i Venera bile su sestrinske planete kada je formiran sunčev sistem. Ali prošle su kroz sasvim različite evolucije. Kada budemo razumeli šta se desilo sa vodom i atmosferom na Marsu imaćemo bolju prognozu za budućnost zemlje", kaže Dorden.\nESA takođe planira uspostavljanje stalne laboratorije na mesecu, a svi pomenuti letovi polazili bi sa Međunarodne svemirske stanice.\nO zajedničkoj viziji istraživanja svemira razgovarano je na Međunarodnoj konferenciji o svemirskim istraživanjima, održanoj u Briselu, 21. oktobra. Na tom skupu, koji su zajednički organizovali Belgija u svojstvu predsedavajućeg Evropske unije, Evropska komisija, Italija u svojstvu predsedavajućeg Saveta ESE i sama ESA, zaključeno je da treba osigurati da Evropa ima značajnu ulogu u budućim istraživanjima svemira. Na sastanku iduće godine, u Italiji, biće dogovorena platforma za takvu saradnju.


“Dela govore više od reči: naši napori da uspostavimo tešnju saradnju u okviru trilateralnog trgovinskog komiteta Turska – Srbija – Bosna i Hercegovna, ukazuju na naše opredeljenje da promovišemo integraciju Srbije u njen region i u Evropu”, rekao je Davutoglu uoči dolaska u Beograd za “Danas”.\nU celini narod i vlada Srbije mogu biti spokojni da će Turska uvek našim odnosima pristupati visoko uvažavajući najbolje interese Srbije. Dela govore više od reči: naši napori da uspostavimo tešnju saradnju u okviru Trilateralnog trgovinskog komiteta Turska-Srbija-Bosna i Hercegovina ukazuju na naše opredeljenje da promovišemo integraciju Srbije u njen region i u Evropu. Na primer, predviđamo da januara 2016. otvorimo zajedničko Trgovinsko predstavništvo Srbije i Bosne i Hercegovine u Istanbulu uz velikodušnu podršku poslovne zajednice. Svi takvi koraci čine se u svetlu našeg čvrstog uverenja u nezaobilaznu ulogu Srbije kao garanta mira, dobrobiti i stabilnosti na Balkanu. 9 12 263 0- See more at: http://www.danas.rs/danasrs/politika/_rusija_primenjuje_preterane_mere_protiv_turske.56.html?news_id=313513#sthash.bBr21c4b.dpuf\nOn je naveo da se predvidja da se u januaru 2016. godine otvori zajedničko trgovinsko predstavništvo Srbije i Bosne i Hercegovine u Istanbulu, uz podršku poslovne zajednice.\n“Svi takvi koraci čine se u svetlu našeg čvrstog uverenja u nezaobilaznu ulogu Srbije kao garanta mira, dobrobiti i stabilnosti na Balkanu”, kazao je turski premijer.\n“Cenimo i potpuno podržavamo proces dijaloga uz posredovanje EU i njegov napredak smatramo vitalnim za mir i prosperitet”, kazao je turski premijer.


Usled velikog interesovanja, Društvo psihologa Srbije, Centar za primenjenu psihologiju obaveštava sve zainteresovane pedagoge da je utvrđen još jedan termin za održavanje Obuke za primenu testa TIP-1 (kat.br. 487). Napominjemo da je ova obuka OBAVEZNA za pedagoge koji u svom radu koriste test TIP -1.\nRok za prijavu je produžen: 10. mart 2017. god 31.mart 2017.godine\nRealizacija programa obuke u trajanju od dva dana (14 sati stručnog usavršavanja) je planirana za 05. i 08.april 2017. Polaznici, po završetku obuke, dobijaju uverenje o savladanom programu stručnog usavršavanja.\nUkoliko sami plaćate obuku dostavite nam Vaše ime, prezime, adresu i kontakt telefon (poželjno je mobilni) i matični broj (JMBG).\nUkoliko obuku plaća Vaša škola potrebno je dostaviti Vaše ime, prezime, kontakt telefon, kao i podatke za identifikaciju škole (pun naziv, adresa, PIB, matični broj škole i faks).\nДатум креирања: 22 март 2017\nКо је на мрежи: 978 гостију и нема пријављених чланова


Farmakoterapija za farmaceute dostupna u izmenjenom i dopunjenom izdanju\nU izdanju Farmaceutskog fakulteta Univerziteta u Beogradu, u toku je štampanje novog tiraža od 1000 primeraka knjige Farmakoterapija za farmaceute (drugo, izmenjeno i dopunjeno izdanje). Od prvog izdanja 2011. godine do danas prodato je više od 4200 primeraka ove knjige, što potvrđuje da je akademsko-zdravstvena javnost naše zemlje i regiona izuzetno zainteresovana za tematiku savremene farmakoterapije.\nU knjizi Farmakoterapija za farmaceute, obrađene su najčešće kardiološke, neurološke, psihijatrijske, plućne, gastrointestinalne, infektivne, endokrine, onkološke, kožne i očne bolesti. Iako u naslovu knjige stoji „farmakoterapija“, njegov sadržaj je širi i sveobuhvatniji, jer uključuje i osnove patogeneze, kliničku sliku i dijagnostiku bolesti, a zatim i kratak repetitorijum farmakologije lekova koji se koriste u terapiji. Terapija predstavlja centralni deo svakog poglavlja, u kome su, na bazi dokaza iz kliničkih studija, dati osnovni principi kliničke primene lekova i nefarmakoloških mera. Autori udžbenika, nastavnici i saradnici Katedre za farmakologiju, uložili su veliki trud u nastojanju da studentima i kolegama iz prakse ponude savremen pogled na farmakoterapiju najčešćih bolesti, sa uključivanjem najnovijih algoritama nacionalnih i internacionalnih preporuka i vodiča dobre kliničke prakse. Na kraju svakog poglavlja prikazani su slučajevi iz prakse, sa analizom i predlogom terapije, a posebna novina ovog izdanja jesu kratki rezimei o bolestima i osnovnim principima njihovog lečenja. Značajno je unapređena i tehnika štampe (tvrd povez, naslovi i podnaslovi u boji, kvalitetan papir).\nKnjiga Farmakoterapija za farmaceute je osnovna literatura za izučavanje farmakoterapije na osnovnim i specijalističkim studijama na Farmaceutskom fakultetu. Studijski program Farmakoterapija u okviru specijalističkih studija zdravstvenih radnika ima višedecenijsku tradiciju, i pruža polaznicima balansiran spoj teorijskog i praktičnog znanja iz oblasti farmakoterapije, koji je prepoznatljiv u zdravstvenom sistemu Srbije.\nInače, program studija i visina školarine (od ove školske godine školarina je značajno smanjena) usklađeni su sa aktuelnim potrebama i mogućnostima našeg zdravstvenog sistema. Studijski program specijalističkih akademskih studija Farmakoterapija u farmaceutskoj praksi, pruža teorijska i praktična znanja iz farmakoterapije upotpunjena znanjima iz fitoterapije i dijetetike. Novina u ovom studijskom programu jeste aspekt savetovanja pacijenata u apoteci. Polaznici prema svojim interesovanjima mogu steći znanja i iz izbornih oblasti (farmakovigilance i registracije lekova, menadžmenta i marketinga u farmaciji, tumačenja rezultata biohemijskih analiza u kontroli terapije i dermokozmetičkih preparata). Oba studijska programa osavremenjena su i usklađena sa novim izdanjem knjige. Konkurs za upis u školsku 2018/2019. godinu je raspisan i dostupan je na sajtu fakulteta Rok za prijave na specijalističke studije iz Farmakoterapije za potrebe zdravstva je od 1. do 12. 10. 2018. godine, a za specijalističke akademske studije od 24. 9. do 5. 10. 2018. godine.\nKnjiga Farmakoterapija za farmaceute je dostupna u skriptarnici Farmaceutskog fakulteta u Beogradu (Vojvode Stepe 450), u knjižari Data Medica (Dr. Subotića Starijeg 3a) kao i putem online prodajnog servisa Data Status-a (http://www.datastatus.rs).


RTCG - Radio Televizija Crne Gore - Nacionalni javni servis :: Društvo :: Povezuju kulturu i poljoprivredu\n"AGRO DIZAJN" 13. 09. 2017. 09:55 >> 09:27 0\nPovezuju kulturu i poljoprivredu\nMinistarstvo kulture i Ministarstvo poljoprivrede i ruralnog razvoja započinju realizaciju zajedničkog projekta "Agro Dizajn – crnogorska kultura hrane".\nProjekat ima za cilj da poveže sektore kulture i poljoprivrede i da uz inovativan pristup i saradnju sa umjetničkom i stručnom zajednicom, kao i subjektima iz poljoprivrede, promoviše i brendira vrijednosti Crne Gore kao specifične ekološke i kulinarske destinacije.\n"Kao rezultat projekta očekuje se jačanje potencijala u proizvodnji tradicionalnih proizvoda, organske proizvodnje, ali i bolja valorizacija poljoprivrednih, turističkih i kulturnih potencijala Crne Gore", najavljuju iz Ministarstava kulture i poljoprivrede.\nSporazum o zajedničkoj realizaciji projekta „Agro Dizajn – crnogorska kultura hrane“ potpisaće u petak, 15.septembra, na Cetinju, potpredsjednik Vlade i ministar poljoprivrede i ruralnog razvoja Milutin Simović i ministar kulture Janko Ljumović.\nU okviru promocije projekta biće predstavljena mapa radionica u Crnoj Gori.\n"Nakon Cetinja radionice će biti organizovane u drugim gradovima koji će okupiti sektor proizvođača tradicionalnih proizvoda u opštinama i regionima: Pljevlja i Žabljak; Bijelo Polje; Rožaje, Berane i Petnjica; Plav, Andrijevica i Gusinje; Kolašin i Mojkovac; Nikšić i Plužine; Podgorica; Tivat, Herceg Novi i Kotor; Bar i Virpazar; Ulcinj", navodi se u najavi.\nMinistarstvo kulture Ministarstvo poljoprivrede\nPljevljaci najzainteresovaniji za proizvodnju sira


KRUŠEVAC: Batinaši teško povredili Borka Stefanovića – Balkanekspresrb.rs\nKRUŠEVAC: Batinaši teško povredili Borka Stefanovića\nLider Levice Srbije Borko Stefanović i još dvojica stranačkih kolega napadnuti su sinoć u Kruševcu, potvrđeno je medijima u Savezu za Srbiju.\nPredsednik Levice Srbije i jedan od osnivača Saveza za Srbiju Borko Stefanović i aktivisti Levice Boban Jovanović i Marko Dimić brutalno pretučeni danas u Kruševcu od strane “batinaša naoružanih šipkama” uoči održavanja tribine Saveza za Srbiju.\nAleksandar Vučić obavestio medije da su uhapšene osobe osumnjičene za napad na lidera Levice Srbije Borka Stefanovića.\n“Srbija je pravna država, a osobe koje su učestvovale u napadu su uhapšene. Napadnuti imaju lakše povrede. Država je reagovala hitno, obavila svoj posao, pokazala da nije banana država”, rekao je Vučić nakon sastanka sa premijerkom Srbije Anom Brnabić i ministrima održanom povodom situacije na Kosovu.\nIz Saveza su naveli da je napad na članove Saveza za Srbiju posledica najprljavije hajke koju režim svakodnevno vodi protiv političkih neistomišljenika.\n“Uzurpirajući gotovo cjelokupan medijski prostor, kukavički crta metu na ledja svakog ko se usudi da misli drugačije, a sa jezika mržnje sada su prešli štangle i razbijanje glava”, naveli su iz Saveza.♦\nGRČKA: U ambasadi Srbije upao naoružani muškarac


Iz pritvora u Kragujevcu pušteno 11 uhapšenih za vreme protesta\nProtest u Kragujevcu 9. jula, ilustracija\nSvih jedanaest osoba koje su do sada procesuirane pred Višim sudom u Kragujevcu zbog nasilničkog ponašanja na protestu u tom gradu 8. jula, pušteno je iz pritvora.\nPortparolka Višeg suda Ivana Obradović je izjavila da je krivično veće tog suda, odlučujući po žalbama 16. i 17. jula, ukinulo ranije određeni pritvor do 30 dana za osmoro građana, među kojima je i 50-godišnja žena.\nSa protesta ispred Vlade u Beogradu zatraženo oslobađanje demonstranata\nSvi su bili prijavljeni za krivično delo nasilničko ponašanje na sportskoj priredbi ili javnom skupu. U Višem javnom tužilaštvu u Kragujevcu je rečeno da je u vezi sa neredima na protestu 8. jula do sada saslušano 19 osoba, među kojima je i troje maloletnika, kao i da se nastavljaju postupci u vezi sa tim događajem.\nOsnovni sud u Kragujevcu je prošle sedmice ukinuo ranije doneto rešenje o kućnom pritvoru dvojici osumnjičenih za nasilničko ponašanje na protestu 8. jula.\nNadležni nisu do sada saopštili koliko je ukupno privedenih u Kragujevcu zbog sumnji da su učestvovali u neredima na protestu, a tamošnji mediji su na osnovu nezvaničnih saznanja objavili da su privedene 32 osobe.\nZahtev Vladi Srbije da se puste uhapšeni na protestima


Crveno-beli su već angažovali najbolji francusku advokatsku kancelariju u slučaju protiv lista "Lekip", a na isti korak se odlučio Pari Sen Žermen.\nPrvi čovek "svetaca" Naser al Kelaifi je podneo tužbu protiv ovog medija, i to jer se u tekstu navodi da se sastao sa čelnikom Crvene zvezde, i to kako bi "namestili utakmicu", preneli su francuski mediji. Posle sastanka sa advokatima Al Kelaifi je odlučio da povuče radikalan potez jer, kako tvrdi, nikakvog sastanka nije bilo, niti je bilo dojava zbog kojih bi policija pratila njihove korake.\nSada je sve u rukama Nacionalnog finansijskog tužilaštva, koje je pokrenulo istragu povodom dojave o eventualnom nameštanju. Istragu, kojom bi trebalo da se utvrdi osnovanost za pokretanje sudskog postupka, pokrenuo je državni tužilac finansijskog tužilaštva.


Trikovi i saveti: Saglasnost roditelja za putovanja dece u inostrastvo\nSituacije su različite i ne može se predvideti reakcija granične policije. Naime, može vam se dogoditi da vam jednom traže dozvolu na primer, oca odnosno majke ukoliko vodite dete preko granice a drugi put, da vam pisanu dozvolu niko ne traži. To se zove saglasnost roditelja za putovanje dece u inostranstvo i možda je bolje imati papir uz sebe.\nU Ministarstvu unutrašnjih poslova kažu, međutim, da zakon ne predviđa obavezu posedovanja saglasnosti ukoliko dete putuje samo, sa pratiocima ili s jednim roditeljem. Radi se o Zakonu o prelaženju državne granice i kretanju u graničnom pojasu koji ovako nešto ne reguliše već samo obavezu posedovanja važeće putne isprave.\nOno što, međutim, ostaje nepoznanica jeste činjenica da u MUP-u sugerišu da je poželjno posedovati pismenu saglasnost roditelja, pre svega zbog sve učestalijih kriminalnih pojava, poput trgovine decom i sl. Na taj način se pojednostavljuje i skraćuje procedura kontrole prelaženja granice. Ono što je možda važnije jeste činjenica da je u nekim zemljama tranzita ili destinacije saglasnost potrebna.


Mađarska organizuje turnir - milion dolara nagrade - Sportklub\nMađarska organizuje turnir – milion dolara nagrade\neSports Autor:Vladimir Belopavlović11. jan. 201812:10 > 12:30\nU Budimpešti je juče najavljen najveći esport turnir ikada u regionu, koji će doduše biti ekskluzivno namenjen V4 zemljama (Mađarska, Poljska, Češka i Slovačka), sa ukupnim nagradnim fondom od neverovatnih milion dolara.\nMađarska vlada je prošle godine najavila veliku podršku razvoju esporta u ovoj zemlji, i očigledno da se nisu šalili. Predstojeći V4 Future Sports Festival koji će se održati u Budimpešti je zaista nešto bez presedana na ovim prostorima, ali nažalost po domaće esport fanove, iako se održava kod naših suseda, turnir je primarno fokusiran na zemlje V4 regiona.\nŠta to tačno znači za učestvovanje na turniru? Pa upravo to da će na njemu igrati timovi sačinjeni od igrača iz ovih zemalja. Na samom festivalu ćemo videti turnire u četiri igre, a to su: CS:GO, League of Legends, FIFA 2018 i Clash Royale.\nEvo kako će izgledati i raspodela nagradnog fonda:\nCS:GO – 500.000 evra\nLeague of Legends – 300.000 evra\nFIFA 2018 – 100.000 evra\nClash Royale – 100.000 evra\nKada je CS:GO u pitanju, zna se već da će na turniru učestvovati osam učesnika, od kojih će četiri biti direktno pozvane ekipe, dok će četiri doći iz regionalnih kvalifikacija u pomenutim zemljama. Kada su direktno pozvani timovi u pitanju, kako nezvanično saznajemo, organizator se odlučio za vodeće svetske ekipe u kojima igra bar jedan igrač iz neke od ovih zemalja, i to će biti: FaZe Clan, Virtus.pro, Mousesports i HellRaiser.\nDistribucija nagradnog fonda je takva da će pobednik odneti 200.000 evra, drugoplasirana ekipa 100.000, trećeplasirana 50.000, a timovi koji budu od 5. do 8. mesta po 25.000 evra, što znači da će timovi iz ovih zemalja koji se plasiraju na turnir, za učestvovanje na njemu osvojiti više para nego što bi im donela pobeda na bilo kom od prethodnih turnira u ovom regionu. Ovo će zaista uticati pozitivno na razvoj esporta u ovim zemljama, i daće preko potrebnu motivaciju talentovanim igračim da se ozbiljnije posvete karijerama profesionalnih gejmera.\nZa sada nemamo informacije o preostalim igrama, a najveća enigma je svakako League of Legends, pošto nije jasno koje će se ekipe boriti za ovu igru ogroman nagradni fond od 300.000 evra. Izvesno je da Riot neće dopustiti EU LCS timovima da se ovde takmiče, što znači da će se lokalni timovi boriti za novčani fond koji premašuje nagrade 90% LoL liga u svetu, što je i više nego impresivno, a velike su šanse da ćemo na njemu videti i nekog od učesnika Esports Balkan Lige, u kojoj se takmiče dva mađarska tima – WiLD.Cooler Master i Team Horizon Reaper.\nSam festival će se održati od 23-25 marta u Budapest BOK Hall areni, koja prima 6.000 gledalaca. Karte za festival se neće prodavati, već će ulaz biti omogućen stanovnicima ove četiri zemlje, uz obaveznu rezervaciju na sajtu eventa.\nMađarska esportV4 Future SportsV4 gejming festival


25 jun 2010\tKaleidoskop\n„Velika“ i lokalna medijska scena: Finansiranje sadržaja\nNajavljeni Pravilnik o projektnom finansiranju, kao prateći podzakonski akt Zakona o javnom informisanju, treba da stupi na snagu 13. novembra (kada je Mozaik već u štampi).\n28 maj 2015\tSrbija\nMediji nisu spremno dočekali mehanizam projektnog sufinansiranja medijskih sadržaja, ali uprkos početnom nesnalaženju on predstavlja jedan od najvažnijih rezultata usvajanja medijskih zakona i medijske reforme, izjavio je predsednik NUNS Vukašin Obradović.\n19 januar 2017\tSrbija\nMinistarstvo kulture i informisanja: Izmene zakona za bolje projektno finansiranje\nMinistarstvo kulture i informisanja predložiće izmene Zakona o javnom informisanju i medijima kako bi lokalne samouprave bile obavezne da raspisuju konkurse i izdvajaju više novca za projektno sufinansiranje svih, pa i manjinskih i višejezičnih lokalnih medija, izjavio je 18. januara državni sekretar u tom ministarstvu Nino Brajović.\nFinansiranje godišnjih programa sportskih klubova: Iz budžeta najviše novca za fudbalere Bečeja\nNepunih mesec dana nakon objavljivanja javnog poziva za finansiranje godišnjih programa kojima se zadovoljavaju potrebe i interesi građana u oblasti sporta u opštini Bečej u 2017. godini, predsednik opštine Dragan Tošić je 8. juna doneo rešenje o dodeli 7 miliona dinara za 39 sportskih klubova. Najviše novca na konkursu, kao i ranijih godina, dobio je fudbal: OFK Bečej 1918 (finansijski plan OFK Bečej 1918 za 2017) dodeljeno je 1,4 miliona dinara.\n29 decembar 2020\tSpecijali BM\nU Školi za osnovno i srednje obrazovanje „Bratstvo“ u Bečeju u kojoj se obrazuju deca sa smetnjama u razvoju, od 30. novembra do kraja prvog polugodišta na takozvanoj onlajn nastavi, zaposleni se nadaju da će početak drugog polugodišta, 18. januar, deca dočekati u školskim klupama.\nŠkola za osnovno i srednje obrazovanje „Bratstvo” u Bečeju, u kojoj se obrazuju deca sa smetnjama u razvoju, osnovana je 1967. godine.\nOd najave rekonstrukcije objekta ŠOSO „Bratstvo“ za decu sa smetnjama u razvoju krajem 2017. godine prošle su tri godine, ali rekonstrukcija školske zgrade u ulici Đure Jakšića do kraja decembra 2020. godine nije započeta.\n22 januar 2021\tBečej\nJedan od dobitnika na konkursu Fondacije Prosperitati za razvoj turizma je i društvo sa ograničenom odgovornošću „Obrock food“ iz Bečeja, koje je na konkursu fondacije dobilo 366,4 miliona forinti, to jest oko 120 miliona dinara – oko 40 odsto ulaganja u izgradnju turističkog kapaciteta.


Kvalitetan kancelarijski materijal - Neophodnost savremenog poslovnog sveta - Dobre stvari\nKvalitetan kancelarijski materijal – Neophodnost savremenog poslovnog sveta\nHome » Kvalitetan kancelarijski materijal – Neophodnost savremenog poslovnog sveta\nKako vam izgleda radni prostor – takav vam je i uspeh na poslu. Moglo bi se reći da je ovo zlatno pravilo uspešnog poslovanja i da svako ko želi da uspešno posluje mora da se pridržava osnovnih pravila o organizovanju radnog prostora. Od čiste i uredne radne površine do organizovanja kancelarijskog materijala, neophodno je da ste uvek spremni za sve obaveze koje sadrži jedan radni dan.\nUkoliko želite da oplemenite svoj radni prostor i postignete maksimum kada je posao u pitanju, naučite šta je sve potrebno kako biste uvek pri ruci imali sve što vam može poslužiti pri obavljanju radnih zadataka.\nU zavisnosti od posla koji obavljate, biće vam potrebno nekoliko vrsta kancelarijskog materijala. Najosnovnije su sitne stvari kao što su olovke, razni obeleživači, spajalice i heftalice. Pored toga, za bolju organizaciju će vam poslužiti registratori, notesi i samolepljivi papirići kako biste uvek bili spremni da sačuvate i organizujete dokumentaciju i bitne podatke.\nKako se danas sve svodi na reklamu i plasiranje proizvoda, pobrinite se da uvek imate kancelarijski materijal sa logom vaše firme kako biste nakon obavljenog sastanka partnerima ili potencijalnim klijentima mogli da uručite poklon. Takođe, uvek je bolje imati brendirani kancelarijski materijal kako biste kao firma izgledali profesionalnije i uniformno.\nKancelarijski materijal je koristan kada je potrebno brzo završiti posao i rasporediti sve što ste koristili prilikom obavljanja poslova. Kako dokumenti ne bi bili po celoj prostoriji, razni registratori, fascikle i organizatori za papir će se pokazati kao korisni. Pored toga, ukoliko želite da se rešite papira koji vam više nisu potrebni, mašina za sečenje papira će umanjiti količinu u kanti za otpatke, ali isto tako i učiniti nemogućim da neko zloupotrebi podatke koji se nalaze na tim papirima.\nKako pronaći odgovarajući materijal?\nKada je u pitanju odabir kancelarijskog materijala, potrebno je da obratite pažnju na dve stvari – funkcionalnost i kvalitet. Iako će vam se činiti kao da vam je neophodan sav kancelarijski materijal, potrebno je da se u vašem radnom prostoru nađe samo ono što ćete zaista koristiti.Pored toga, kada su u pitanju predmeti koje svakodnevno koristite i koji su vam neophodni za obavljanje posla, potrebno je da oni budu vrhunskog kvaliteta. Kada su u pitanju komponente računara, najbolji kertridži za štampač će vam omogućiti štampanje dokumenata bez muke i bledih stranica.\nBez obzira na broj zaposlenih ili posao koji obavljate, kancelarijski materijal je potreban kako bi se posao obavljao na vreme i sa lakoćom. U razgovoru sa svojim zaposlenima, ispitajte šta im je sve neophodno za obavljanje posla i potrudite se da imate dovoljnu količinu za sve zaposlene.\nPobrinite se da vaši zaposleni uvek imaju dosta materijala na raspolaganju jer će u suprotnom posao da čeka dok traje nabavka materijala. Kada su u pitanju veće stvari poput računara, štampača, bele table i skenera, uvek je bolje imati više komada na raspolaganju kako bi se sprečilo čekanje koje može da uspori rad zaposlenih.\nPoslovni pokloni i reklama\nPrvi utisak je najbitniji, čak i kada su firme u pitanju te će vaši potencijalni partneri i klijenti da obrate pažnju na materijal koji koristite. Pored toga, uvek je bolje na kraju sastanka uručiti im mali poklon sa logom vaše firme kako bi vas dalje reklamirali ali i uvideli ozbiljnost vašeg poslovanja. Sitnice kao što je ova će uvek činiti da vaša kompanija bude i dalje pristutna kod partnera, bez obzra na vreme i uspešnost sastanka. Možda baš zbog toga ostvarite neku saradnju u budućnosti.\nKancelarijski materijal uvek mora da bude sastavni deo inventara vaših poslovnih prostora kako biste uvek bili spremni za posao. Pored toga što vam olakšava obavljanje posla, ova oprema je zadužena i za bolju efikasnost svih zaposlenih i da pokaže ozbiljnost shvatanja posla i imidža firme.\nPrevPrethodna Sprave za trening i oprema za treniranje koju mora da ima svaka teretana\nSledećaNamirnice koje čuvaju vašu prostatuSledeći


Banca Intesa | Devizni poslovi\nNaslovna Stanovništvo Devizni poslovi\nObezbeđujemo izuzetno brz i siguran transfer novca, bilo da je reč o deviznim prilivima u korist naših građana ili deviznim plaćanjima prema korisnicima u inostranstvu. Naša najznačajnija prednost jeste dostupnost koju omogućava široka mreža ekspozitura naše banke širom zemlje, kao i izuzetno razvijena korespondentska mreža u inostranstvu.\nKorišćenjem loro doznaka kao najefikasnijeg i najsigurnijeg instrumenta međunarodnog platnog prometa, sredstva iz inostranstva su vam dostupna po najpovoljnijim uslovima i u najkraćem roku, a instrukcije možete dobiti na svim šalterima Banke ili pozivom našeg kontakt centra. Sredstva iz inostranstva isplaćujemo u valuti u kojoj je novac poslat ili u dinarima, a takođe se možete odlučiti i za konverziju u neku drugu valutu. Na ovaj način iz inostranstva možete primiti novčani poklon ili pomoć ili priliv po drugom osnovu, uz povoljnu proviziju.\nSlanje novca iz Italije u Srbiju do 5.000 evra – brzo, jednostavno i povoljno*\nUpoznajte Express to Family, uslugu namenjenu italijanskim ili stranim državljanima (fizičkim licima) sa prebivalištem u Italiji, koja omogućava slanje novca članovima porodice, prijateljima i poznanicima u zemlje u kojima posluju banke članice Grupe Intesa Sanpaolo.\nSvima koji su pravo na penziju ostvarili u inostranstvu obezbeđujemo brzu i sigurnu isplatu penzija. Isplatu deviznih penzija vršimo istog ili narednog dana kada sredstva stignu u našu banku, uz minimalnu proviziju. Penzija se može podići u valuti u kojoj je primljena iz inostranstva ili u dinarima.\nPutem široke korespondentske mreže možemo izvršiti naplatu svih vrsta ino-čekova (putničkih, penzionih, bankarskih...) od inostranih izdavaoca uz povoljnu proviziju.\nMenjački poslovi obuhvataju otkup i prodaju efektivnog stranog novca bez provizije.


Trgovac godišnje odloži više od milion "opasnih artikala": Stiže još jedna tužba - Biznis Telegraf.rs\n24/12/21 | 09:16\nMinistarstvo pravde Kalifornije saopštilo je da je 58 inspekcija od 2015. do sada otkrilo da postoji na desetine materijala sa opasnim otpadom "u svakom pojedinačnom slučaju"\nKalifornija je u ponedeljak podnela tužbu protiv Volmarta, zbog navodnog odlaganja opasnog otpada po stopi od "više od milion artikala svake godine", objavilo je Ministarstvo pravde.\nU tužbi se navodi da je Volmart (VMT) nezakonito bacao oko 72.400 kilograma opasnog otpada godišnje - na deponije koje nisu opremljene za rukovanje materijalima, kao što su litijumske baterije, pesticidi i sredstva za čišćenje, piše CNN.\nU tužbi se takođe navodi da je američki lanac trgovina kršio zakon o zaštiti životne sredine Kalifornije u poslednjih šest godina. Kada se otrovni otpad nalazi na deponijama, može doći do vode za piće ili vazduha, navodi se dalje, a Volmart je u saopštenju poslatom mejlom CNN-u rekao da "namerava da se brani od tužbe, koju je nazvao neopravdanom".\nInače, ovo nije Volmartova prva pravna bitka u Kaliforniji. Godine 2010. kancelarija državnog tužioca Kalifornije postigla je nagodbu od 25 miliona dolara protiv Volmarta zbog ilegalnog odlaganja opasnog otpada. Međutim, 2015. godine, inspekcija je otkrila da je Volmart nastavio da odlaže otpad.\nTrgovac je u saopštenju naveo da je "ispunio zahteve", a takođe je tvrdio da revizije pokazuju kako je "daleko čistiji od državnog proseka". Portparol kompanije, Rendi Hargrov, rekao je da "država od Volmarta zahteva nivo usklađenosti u vezi sa odlaganjem otpada, uobičajenih proizvoda za domaćinstvo i drugih predmeta, koji prevazilazi ono što je propisano zakonom".\nMinistarstvo pravde Kalifornije saopštilo je da je 58 inspekcija od 2015. do sada otkrilo da postoji na desetine materijala sa opasnim otpadom "u svakom pojedinačnom slučaju".


Ana Nikolić pre nekoliko meseci\nNikolićeva vredno radi na pripremi novih pesama, kojima će označiti povratak na scenu nakon par godina pauze.\nBONUS VIDEO: Ana Nikolić o HEJTERIMA\nPo novoj fotografiji koju je Ana objavila na svom Instagram profilu može se zaključiti da pevačica više nema problem sa gojaznošću, a neki tvrde da nikada bolje nije izgledala.\nOna je za ruku držala svoju naslednicu, a komplimenti na račun ove dve dame samo se nižu ispod fotografije.\nAna Nikolić nekada\nAna, čini se, nikad mršavija nije bila, te su mnogi u šoku zbog činjenice da je za kratko vreme uspela da izgubi nekoliko desetina kilograma, a pogledajte u nastavku kako danas izgleda.\nAna Nikolić sada\n"Je l' ovo Ana Nikolić? Šta to radi? Kako se ovo ponaša? Zašto je gola u martu?" Prolaznici u šoku zbog onoga što je pevačica radila nasred ulice


Za obnovu škola još 3 milijarde dinara - Studio B\nZa obnovu škola još 3 milijarde dinara\nZa obnovu škola još 3 milijarde dinara Tanjug\nObjavljeno: 03.09.2018. 09:50 Izmenjeno: 04.09.2018. 09:18\nPočela nova školska godina, u 202 beogradske škole više od 16 hiljada đaka. Gradonačelnik Zoran Radojičić obišao učenike Osnovne škole „Drinka Pavlović“ i obećao da će Grad nastaviti da radi na stvaranju još boljih uslova za boravak i rad u školama.\nU 202 beogradske osnovne škole krenulo je blizu 17 hiljada prvaka i to je prva generacija koja će učiti po izmenjenom planu i programu. Ukidanjem izbornih predmeta i za učenike petog razreda izmena je donela novi predmet- projektnu nastavu.\nObilazeći četvrtake u OŠ „Drinka Pavlović“, gradonačelnik Zoran Radojičić rekao da će u naredne dve godine u obnovu škola biti uloženo 3 milijare dinara.\nGradonačelnik Beograda Zoran Radojičić obišao je učenike OŠ „Drinka Pavlović“ gde je đacima poželeo srećnu novu školsku godinu i mnogo uspeha u radu i lepo druženje, i obećao da će Grad nastaviti da radi na stvaranju još boljih uslova za boravak i rad u školama.\nPodelio je svoje impresije prvog dana škole koju je pohađao u Majdanpeku, „otkrio“ kako je učio pesmice, najviše voleo matematiku, ko mu je bio najbolji drug…ali i da su njegova deca išla upravo u „Drinku Pavlović“ u osnovnu školu.\n„Grad ima plan da u naredne dve godine ukupno uloži tri milijarde dinara u rekonstrukciju škola i ima planove i projekte za rekonstrukciju 25 škola“ rekao je Radojičić koji je naveo da je đacima preneo i da će Grad voditi računa da na pravi način imaju ispunjeno slobodno vreme kroz razne besplatne sportske aktivnosti i druge programe.\nDirektor „Drinke Pavlović“ Jole Bulatović rekao je da je u školi upisano 110 đaka prvaka, da je spremno dočekala novu školsku godinu i zahvalio gradonačelniku na svim aktivnostima Grada koji utiču poboljšanje školskog života i rada.\n„Radujemo se novoj saradnji i saradnji sa novim gradonačelnikom“ rekao je Bulatović.


Puškov: Jacenjuk će ostati upamćen kao „propali premijer“ - Sputnjik Srbija\n17:34 10.04.2016 (osveženo 17:36 10.04.2016) Preuzmite kraći link\n„Jacenjuk će ostati upamćen kao učesnik u državnom prevratu 2014. godine i autor finansijskog i ekonomskog ponora Ukrajine“, rekao je on.\nPrema njegovim rečima, ukrajinski premijer je tokom celog njegovog mandata inicirao apsolutno „besmislene i loše“ ideje koje su devastirale ukrajinski budžet.\nJedan takav primer je izgradnja zida na granici sa Rusijom, rekao je Puškov i dodao da je tom prilikom pokradeno mnogo novca iz budžeta za izgradnju.\nOglasila se i portparolka Ministarstva inostranih poslova Rusije Marija Zaharova koja se našalila na račun Jacenjuka, rekavši da nije slučajno izabrao 12. april kao datum njegove ostavke, budući da se tog dana obeležava Dan kosmonautike, jer Jacenjukovi ciljevi prevazilaze dimenzije naše planete.\n„Zemlja je postala mala predsedniku Vlade Ukrajine koji ima ciljeve kosmičkih razmera“, našalila se ona.\nreakcije, premijer, ostavka, Marija Zaharova, Aleksej Puškov, Arsenij Jacenjuk, Ukrajina


Svako drugo vozilo u problemu - Glas Podrinja\nKATALIZATORI U AUTOMOBILIMA OBAVEZNI OD JULA 2021. GODINE\nVozila na srpskim putevima od 2021. godine moraće da imaju katalizatore bez kojih neće moći da se registruju. Procena je da u Srbiji skoro milion registrovanih vozila ili nemaju katalizator, ili su im neispravni.\nTehnički pregled vozila od leta 2021. godine, objašnjavaju u šabačkim agencijama za registraciju vozila, usloviće građane da imaju katalizatore u automobilima i navode da su katalizatori neizbežan deo izduvnog sistema svakog novog vozila u poslednjih desetak godina.\nRazlog leži u propisanim ekološkim normama o sastavu izduvnih gasova koje vozila moraju zadovoljavati.\n- Tehnički pregledi su dobili rok da se prilagode novim pravilima do jula 2021, koji pre svega podrazumevaju nov način merenja izduvnih gasova. I vlasnici automobila, takođe, imaju rok od dve godine da nabave katalizatore, ako ih nemaju, ili poprave postojeće. Ukoliko to ne budu učinili, od jula 2021. godine neće moći da registruju automobil - rekli su nam u jednoj od šabačkih agencija.\nU maju 2020. stupa na snagu odredba prema kojoj će se prekoračenje dozvoljene količine izduvnih gasova sankcionisati, a njena primena počinje 5. jula 2021. godine.\nSituacija sa velikim brojem vozila u Srbiji je takva da su katalizatori uklanjani da bi se povećala brzina, a zbog činjenice da taj uređaj sadrži u sebi platinu, nije bilo teško naći "majstora" koji je isti za male pare izvadio iz auta.\nDa bi se katalizator ponovo ugradio u auto, pošto će to od 2021. postati obavezno, to će i koštati. Od 100 do 1.000 evra za katalizator, u zavisnosti od toga da li je reč o univerzalnom katalizatoru ili ne, i da li je u pitanju originalni deo ili kopija. Ugradnja se plaća od 50 do 100 evra. Primera radi, za malo stariji model "Fijat punta" koji može da se kupi za oko 1.000 evra, ugradnja katalizatora može da košta i do 350 evra. Ovakva računica se mnogima neće isplatiti, pa možemo da očekujemo da će do 2021. godine veliki broj vlasnika polovnih starijih automobila pokušati da se istih što pre otarasi.\nOvo se odnosi na „benzince“, a dizelaši imaju DPF ili filtere partikularnih čestica, koji takođe služe za prečišćavanje izduvnih gasova. Ako ste ovo izvadili iz auta (ili možda kupili auto bez ovog dela, što nije nemoguće) ili ako vam je DPF ugašen, onda će vas ponovo postavljanje ili aktiviranje koštati između 700 i 2.500 evra.\nVozači u Srbiji se brinu i o graničnim vrednostima koje će država da odredi kada je reč o dozvoljenoj količini izduvnih gasova, pošto je opšte poznata činjenica da kvalitet goriva u Srbiji nije na zadovoljavajućem nivou. Ono što ih svakako užasava je konstatna promena pravila za registraciju koje se dese i nekoliko puta tokom godine i koje listom dovode do poskupljenja registracije.\nUklanjanje štetnih gasova\nKatalizatori uklanjaju prisustvo vode, ugljen diokosida (CO2), ugljen monoksida (CO - otrovan gas bez boje i mirisa), kao i nesagorelih ugljovodonika, koji doprinose stvaranju smoga, a takođe uklanjaju i okside azota koji su aktivni pri nastajanju kiselih kiša. Upotreba katalizatora je najefikasnija metoda uklanjanja štetnih gasova, a njihova efikasnost iznosi oko 90 odsto.


Fudbalerke bolje od Morave 4:2 | Pirot vesti\nPočetna/Sport/Fudbalerke bolje od Morave 4:2\nU poslednjem kolu jesenjeg dela prvenstva Ženske razvojne lige JUG Ženski fudbalski klub „Jedinstvo“ dočekao je ekipu ŽFK Morava iz Žitkovca. Pirotske fudbalerke su bile bolje rezultatom 4:2.\nPo izuzetno hladnom i vetrovitom vremenu devojčice obeju ekipa pokazale su borben i lep fudbal. Tokom cele utakmice bilo je neizvesno ali naše devojčice su pokazale veću želju za pobedom i zasluženo pobedile..\nStrelci za naš tim bile su Andrijana Pejčić 2 gola, Anastasija Ćirić 1 i Natalija Nikolić 1..\n„Prvo bih čestitao devojčicama obeju ekipa koje su danas po veoma hladnom vremenu pokazale šta znači ljubav prema fudbalu i izržale celu utrakmicu da odigraju u visokom ritmu. Gostujuća ekipa nas je iznenadila igrom i u poluvremenu zasluženo vodila. U nastavcku utakmice naše devojčice su zaigrale još jače i uspele da preokrenu rezultat.\nOvom utakmicom završili smo jesenji deo sezone i sa 24 bodova (8 pobeda i 4 poraza) nalazimo se na 5.mestu Ženske razvojne lige JUG. Ovo je izuzetan uspeh, ciljeve koje smo sebi zadali na početku sezone su ispunjeni iako svi klubovi u našoj ligi imaju 20 puta veći budžet od nas.\nU toku zime takmičenje ćemo nastaviti u mini-maksi ligi igrajući protiv dečaka i pokušati da afirmišemo još devojčica da počnu da se bave fudbalom”, kaže predsednik kluba Bojan Đurović.\nRukometaši Pirota poraženi u osmini finala Kupa od favorita 29:36\nDrobac:Pirot bio pravi domaćin\nBožićna škola sporta obara sve rekorde (foto galerija)


Ivana Topalović - Jovana Miljanović\nNakon preseljenja u Peru, moj život se potpuno promenio. Tamo sam upoznala jogu i završila obuku za instruktore. Kada sam se vratila u Srbiju, shvatila sam da želim da delim ono što sam tamo naučila, jer sam i sama želela da odlazim na takve časove i da se povežem sa ljudima. Nakon Jovanine radionice, shvatila sam da postoji mnogo ljudi koji takođe grade nešto svoje, nešto u šta veruju i čiju poruku bi da prenesu. Ono što je najdivnije u ovom delu mog puta je to što postoji jedna zajednica koju je Jovana izgradila, čiji sam deo i njena nesebična podrška i uključenost u sve nove izazove i ideje. Pored časova joge kreiram i proizvode za svoj brend Yogini Stuff u Srbiji.


Statut Grada : Južne vesti\n13:58, 8. 3. 2019.\nGlasovima vladajuće većine usvojen je novi Statut Opštine Dimitrovgrad, a odbornici opozicije iz novoformirane odborničke grupe Saveza za Srbiju bojkotovali su rad parlamenta i nisu glasali za promenu jednog od najvažnijih dokumenata.\nI Pirot menja Statut grada, čeka se mišljenje ministarstva\n16:10, 14. 2. 2019.\nJedan od najvažnijih dokumenata - Statut, menjaće i Pirot, kako bi se određeni delovi usaglasili sa novim Zakonom o lokalnim samoupravama. Leskovac je usvojio novi, Niš, Vlasotince i još neke opštine su "u proceduri", a sada im se pridružio i Pirot. Gradsko veće Pirota usvojilo je predlog promene Statuta koji će biti poslat nadležnom ministarstvu na mišljenje.\n15:49, 14. 12. 2018.\nU petak javna rasprava o Statutu Bojnika\n09:40, 13. 12. 2018.\nJedan od najvažnijih dokumenata - Statut, menjaće i Opština Bojnik, kako bi se određeni delovi usaglasili sa novim Zakonom o lokalnim samoupravama. Nacrt novog Statuta je urađen, a građani će svoje predloge i sugestije moći da iskažu na javnoj raspravi koja će se održati u petak, 14. decembra u 12 sati u skupštinskoj sali.\nU sredu javna rasprava o Statutu Vlasotinca\n15:41, 11. 12. 2018.\nKako bi se određeni delovi Statuta usaglasili sa novim Zakonom o lokalnoj samoupravi, Opština Vlasotince pripremila je novi. Predlog Statuta građani mogu pročitati na zvaničnom sajtu Opštine, a javna rasprava o jednom od najvažnijih dokumenata održaće se u sredu, 12. decembra u 9:30 u skupštinskoj sali. Građani mogu do 17. decembra predložiti i budžet.\nPo novom Statutu grada moguće i nove gradske uprave, sledi javna rasprava\n17:59, 29. 11. 2018.\nZbog fleksibilnosti i eventualnim novim potrebama Grada Niša, izmene i dopune Statuta grada omogućiće i formiranje novih gradskih uprava, kaže savetnik gradonačelnika Nebojša Ranđelović, a najavljuje javnu raspravu za sledeću nedelju.\n10:13, 26. 11. 2018.\nGlasovima 41 odbornika, bez protiv i uzdržanih, usvojen je Statut grada Prokuplja, pa će nakon ove odluke nadležne opštinske službe imati rok od 6 meseci da sve pravne akte po zakonu usklade sa novoizabranim dokumentom, čime će Prokuplje i zvanično postati grad.\nSmenjen šef gradskih finansija u Nišu\n13:30, 19. 1. 2017.\nDoskorašni načelnik Uprave za finansije Miljan Stevanović koji je nedavnom promenom Statuta Grada postavljen na čelo Sekretarijata za finansije, više nije na toj funkciji. Prema rečima zamenika gradonačelnika Miloša Banđura, smenjen je “verovatno zato što je napravio neku grešku”.\nNiška uprava dobila privremene sekretare\n10:31, 13. 1. 2017.\nNekada načelnici uprava, a danas, nakon izmene Statuta Grada i objedinjavanja svih uprava u jednu, sekretari sekretarijata. Sa službama i komunalnom policijom ima ih ukupno 19 i prema rečima načelnika Gradske uprave Ljubiše Janića, imenovani su privremeno, do kraja januara.\n"Na rad gradskih opština trošimo 10 % budžeta"\n14:00, 21. 12. 2016.\nDoskorašnji predsednik Gradskog odbora DSS-a Goran Đorđević kaže da je i bilo vreme da Niš promeni Statut, ali da je ta promena urađena parcijalno. Predstavnik ove partije u niškom parlamentu smatra da je izmenom Statuta trebalo, pre svega, da budu ukinute gradske opštine.\nIzmenjen Statut Niša - jedinstvena uprava i veća ovlašćenja opštinama\n16:07, 12. 12. 2016.\nPosle 8 godina Niš dobija novi Satut, a promena krovnog dokumeta grada, smatra socijalista Mile Ilić, nije bila najneophodnija u ovom trenutku, jer predstoji izmena Zakona o lokalnoj samoupravi. Lider niškog Narodnog pokreta Srbije Branislav Jovanović smatra da su izmene kozmetičke i da će jedinstvena uprava zapravo biti glomaznija.\nDo kraja novembra Niš dobija novi Statut\n14:13, 31. 10. 2016.\nIzmenjen statut Grada Niša ipak neće omogućiti Gradskom veću da smenjuje direktore javnih preduzeća, kako je ranije rukovodstvo najavljivalo. Ovaj dokument, prema najavama, trebalo bi da bude usvojen do kraja novembra.\nIzmena Statuta Niša zapela oko načina izbora direktora?\n09:47, 28. 9. 2016.\nDa li bi direktore javnih preduzeća trebalo da biraju Skupština ili Gradsko veće - pitanje je koje je navodno podelilo nišku komisiju za izmenu gradskog Statuta.\nPrva sednica novog niškog Gradskog veća\n19:34, 11. 7. 2016.\nO inicijativi za izmenu Statuta, predlozima koje su usvojili stari većnici, ali i imenovanju sekretara ovog tela, diskutovalo se i glasalo na prvoj sednici Veća kojom je predsedavao novoizabrani gradonačelnik Niša Darko Bulatović.\nPrvi korak ka izmeni gradskog Statuta Niša\n15:25, 18. 5. 2016.\nPrilagođavanje novim zakonima, reorganizacija uprave i veća ovlašćenja Gradskog veća samo su neki od razloga zbog kojih bi novi skupštinski saziv trebalo da usvoji novi Statut Grada Niša.


BRATSTVO PORAŽENO U BANOVCIMA, STO MINUTA UTAKMICE I TRI CRVENA KARTONA ZA PRIGREVČANE - Radio Dunav\nFudbaleri prigrevačkog Bratstva su u okviru 16. kola Srpske lige grupa Vojvodina gostovali direktnom konkurentu za ulazak u viši rang takmičenja, ekipi Omladinac iz Novih Banovaca koji su ih savladali sa 2:0(0:0) i tako trenutno preuzeli prvo mesto na tabeli.\nBratstvo je u prvih 45 minuta bilo bolji rival, a pored sumnjive situacije u šenaestercu domaćina posle koje sudija nije pokazao na belu tačku, odlične šanse za postizanje gola imali su po dva puta Nosković i Ćovin ali se na pauzu ipak otišlo rezultatom 0:0.\nDomaćin se posle pauze konsolidovao i uspeo da stvori nekoliko prilika i iz jedne od njih u 59. minut postigne vodeći pogodak, da bi samo nakon 60 sekundi desni bek Bratstva, Bajčev dobio drugi žuti karton pa su prigrevčani u nastavku igrali sa igračem manje. U 82. minut „pocrveneo“ je i Vladetić i to na intervenciju četvrtog sudije, da bi odlukom istog arbitra u 92. minutu i Ćovin dobio istu „nagradu“.\nKrenuli su gosti na sve ili ništa u nadi da će postići izjednačujući pogodak, ali je iz kontra napada u 95. minutu Omladinac postigao drugi pogodak kojim je overio pobedu i postavio konačan rezultat od 2:0.\nBratstvo u sledećem meču ide na gostovanje u Šid ekipi Radničkog, a poroblem za trenera Bačića biće četvorica kažnjenih igrača Bajčev, Ćovin, Vladetić i Ivanović koji je skupio šest žutih kartona pa će morati da odradi meč pauze. Postoji šansa da se Vladetiću ukine suspenzija posto je igrač Omladinca dao izjavu u njegovu korist i potvrdio da ga fudbaler Bratstva nije udario, a odluku o ovom slučaju doneće savez.\nTagged bajčev FK BRATSTVO PRIGREVICA FK OMLADINAC NOVI BANOVCI NOSKOVIĆ slobodan bačić vladetić


Zamrznuto meso iz 1982. godine ne može u Srbiju\nBeta 18. novembra 2016. 10:33\nMinistar poljoprivrede Branislav Nedimović izjavio je da su preduzete sve mere kako zamrznuto meso iz 1982. godine za koji je Uprava carina Srbije saopštila da je stigao u luku Bar u Crnoj Gori, ne bi stiglo na tržište Srbije.\n„Učinićemo sve, ukoliko nešto ovako postoji na prostoru Crne Gore da ne može da dodje na prostor Srbije i da bude stavljeno promet. Ako neko čak pokuša da ga prokrijumčari mi ćemo reagovati“, rekao je Nedimović za RTS i dodao da su kontole pooštrene.\nUprava carina sinoć je saopštila da je dobila obaveštenje da je u luku Bar u Crnoj Gori stigao tovar zamrznutog mesa iz 1982. godine i da je svim carinarnicama naloženo da preduzmu mere pojačane kontrole, robnog i putničkog prometa sa posebnim akcentom na granične i pogranične prelaze prema Crnoj Gori, Makedoniji, BiH, kao i na administrativnim prelazima prema Kosovu.\nUkoliko se, pak, radi o pokušaju krijumčarenja, pa tovar bez dokumentacije prelazi preko alternativnih prelaza, potencijalni krijumčari će se suočiti sa mobilnim timovima Odeljenja za suzbijanje krijumčarenja koji sprovode takozvane “dubinske kontrole“.\nReci cu samo nadam se da nece uci u Srbiju, a vi?


Zbog neprijavljivanja otpada skoro 2.000 prekršajnih prijava – Poslovni portal o upravljanju otpadom i reciklaži\nZbog neprijavljivanja otpada skoro 2.000 prekršajnih prijava\nBy admin januar 30, 2019 januar 30, 2019\nAgencija za zaštitu životne sredine podnela je 1.987 prekršajnih prijava protiv preduzeća koja prošle godine nisu podnela izveštaj o „proizvodnji“ otpada. Do sada je stiglo 10.000 izveštaja za 2018. godinu, a direktor Agencije Filip Radović najavio je da će ove godine prvi put biti kontrolisana i istinitost podataka koji se nalaze u izveštajima.\nRok za podnošenje godišnjih izveštaja o otpadu Agenciji je 31. mart, a prošle godine podneto je više od 25.000 izveštaja.\n„Ono što nije dobro jeste da i dalje postoji veliki broj kompanija koje ne ispunjavaju ovu zakonsku obavezu. To više neće moči da se desi. Prošle godine smo podneli 1.987 prekršajnih prijava protiv kompanija koje nisu dostavile izveštaje“, kaže Radović za Tanjug. Navodi da su sudovi tokom prošle godine donosili presude, ali da nema tačnu informaciju koliko jer su mnogi postupci još u toku.\n„Reakcija sudova nije na odgovarajućem nivou. Ali, s obzirom da je sve ovo nova regulativa, možda je potrebno da prođe još neko vreme“ kaže Radović.\nAgencija se, dodaje, priprema da ove godine proverava podatke iz dostavljenih izveštaja, jer je uočeno da kompanije dostavljaju proizvoljne podatke.\n„Od ove godine moći ćemo da radimo i detaljnu kontrolu samog kvaliteta podataka. Pored kontrole kompanija koje nisu dostavljale izveštaje, sada ćemo kontrolisati i kompanije koje su dostavile lažne izveštaje“, ističe Radović.\nU 2017. godini u Srbiji je, prema podacima Agencije, generisano, odnosno „proizvedeno“, više od 11,4 miliona tona otpada, što je 1,6 tona po stanovniku.\nIzveštaji koji stižu u Agenciju osnov su za obračunavanje naknada za zaštitu životne sredine, a po načelu „zagađivač plaća“.\nKako se reciklira u Nemačkoj – iskustva jedne Beograđanke\nMinistar Trivan na predstavljanju Mikser festivala\nObjavljene Smernice operativnog rada deponije\nGrebani asfalt – nekada otpad, sada infrastrukturni poduhvat u Nišu\nPoboljšano prikupljanje staklene ambalaže u Kragujevcu\nU susret novoj sezoni trovanja – kako se zaštititi\nCirkularna ekonomija i životna sredina – razvojna šansa gradova i opština u Srbiji\nOdgovorno upravljanje otpadom – put ka cirkularnoj ekonomiji\nAsocijacija za upravljanje čvrstim otpadom (SeSWA) uz podršku Centra izvrsnosti za cirkularnu ekonomiju i klimatske promene, priredili su i objavili...\n18 puteva u Niškoj Banji, ukupne dužine oko 7 km, umesto pravim, posipano je grebanim asfaltom. Time se lokalna vlast...


Novi Bečej: TAKMIČILO SE OSAMSTO PLESAČA\nU subotu, 13.februara u SRC "Jedinstvo" Novi Bečej, održano je Međunarodno takmičenje u modernim plesovima, gde je prisustvovalo oko 800 učesnika iz 50 plesnih klubova, kako iz naše zemlje, tako i iz Hrvatske, Republike Srpske, Bosne i Hercegovine i Slovenije. Takmičenje je počelo učešćem najmlađih učesnika, da bi na kraju debitovale juniorke i seniorke.\nPlesači su se takmičili u različitim starosnim i plesnim kategorijama, a najbolji plesači su se uspeli kvalifikovati za učešće na evropskim festivalima “Open Dance Fest” organizacije, u Beču, Pragu, Parizu, Rimu, Riminiju, Paraliji i Španiji. Takođe su najboljim plesačima dodeljene specijalne nagrade u vidu putovanja u inostranstvo.\n“Želeli smo da dovedemo vrhunske plesače što iz Srbije, tako i iz okoline. Novi Bečej se učinio kao pogodno mesto i odlučili smo organizovati takmičenje ovde. Takmičarke su od 3 pa do 30 godina starosti. Što se najboljih tiče, oni dobijaju specijalne nagrade, pored toga što svi učesnici, za osvojena prva tri mesta dobijaju medalje, pehare i diplome. Specijalne nagrade su prevoz, smeštaj i kotizacija, odnosno, učešće na neki od velikih Evropkih festivala. Prvo takmičenje će biti u Beču od 26. do 28.februara, u Riminiju maja meseca, a u Pragu novembra”-izjavila je Jasmina Bajić organizatorka takmičenja “Dance Open Novi Bečej 2016”.\nTakmičenje se odvijalo u organizaciji “Open Dance Fest-a” i ovo je prvi put da je realizovano u Novom Bečeju.\n“Ja se iskreno radujem ovako velikom odzivu i uspehu i nadam se da će ova manifestacija postati tradicionalna u Novom Bečeju”-rekao je Ranko Janjić, direktor SRC "Jedinstvo" Novi Bečej.


Nikolić i Cerar razgovarali o unapredjenju ekonomske saradnje\nPredsednik Srbije Tomislav Nikolić i predsednik Vlade Slovenije Miro Cerar istakli su danas da dve zemlje imaju tradicionalno dobre odnose i naglasili potrebu za intenziviranjem ekonomske saradnje, saopštila je Služba za saradnju sa medijima predsednika.\nNikolić je rekao da privredna saradnja Srbije i Slovenije ima posebne mogućnosti zbog tržišta sa kojima Srbija ima ugovore o slobodnoj trgovini, jer to otvara prostor da sa zajedničkim proizvodom izadju na treća tržišta.\nOn je naglasio da je želja Srbije da bude u Evropskoj uniji i da je pomoć Slovenije dragocena na putu punopravnog članstva. Nikolić je ipak istakao da je EU u krizi, pa čak i njeni fundamentalni principi.\n“Srbija ima poglavlja koja drugi nisu imali, neki uslovi su čak i ponižavajući. Mi, sa druge strane, uvodimo evropske principe i vrednosti i u skladu sa tim uredjujemo državu. Vlada radi mnogo i u okolnostima u kojima se nalazi je vrlo uspešna, a o tome govori uvažavanje i poštovanje iz celog sveta”, rekao je predsednik Srbije.\nPredsednik Vlade Slovenije Miro Cerar zahvalio je Nikoliću na srdačnoj dobrodošlici i istakao da je Srbija faktor stabilnosti celog regiona.\nOn je rekao da su konkretni razgovori u Srbiji vodjeni na ministarskom nivou, kao i da mu je drago da se ljudi iz dve zemlje razumeju.\nPremijer Slovenije je naglasio da su migracije veliki izazov za Evropu i da EU mora da nadje sveobuhvatno rešenje za migrantsku krizu.\nCerar se saglasio Nikolićem da ekonomska saradnja treba još više da se razvija.\nOn je istakao da će nakon susreta dve vlade i sastanak privrednika dve zemlje sasvim sigurno dati konkretne rezultate.


Izmena režima saobraćaja zbog Beer music week 2019\nTokom održavanja manifestacije Beer music week 2019, na prostoru kod Poslovnog centra Ušće, biće izmenjen režim javnog prevoza\nDanas i sutra od 18 do 6 časova, 24. i 25. avgusta, od 18 do 6 časova i 25. i 26. avgusta, od 18 do 6 časova doći će do promena u radu linija javnog prevoza. Vozila JGP-a će se za vreme održavanja ove manifestacije kretati izmenjenom trasom.\nVozila sa linija 27E i 35 će se kretati u oba smera, umesto Bulevarom Nikole Tesle i Ulicom ušće, Bulevarom Mihajla Pupina, Milentija Popovića, Vladimira Popovića do terminusa „Novi Beograd /Blok 20/”. Linija 60 će u vreme održavanja manifestacije saobraćati sledećom trasom (u smeru ka okretnici Novi Beograd - Toplana), Brankov most - Milentija Popovića - interna saobraćajnica - Vladimira Popovića - Zemunski put - Brodarska i dalje redovnom trasom, a u povratku vozila sa ove linije koristiće redovnu trasu. Vozila će na izmenjenom delu trase koristiti sva postojeća stajališta.


Epson podrška za Linux - SDCafe.rs\nHome\tZanimljivostiTehnologija\tEpson podrška za Linux\nŽivot korisnicima GNU/Linuxa će uskoro postati lakši jer su Epson i Avasys\nnajavili razvoj usluge za automatsko preuzimanje drajvera za Epsonove Inkjet štampače na GNU/Linux OS-u. Po objavi, ove firme nameravaju servisom obuhvatiti tačno 268 štampača, odnosno sve modele iz Epsona koji su izašli od 2005. do sada.\nU ovome trenutku korisnici GNU/Linuxa koji žele preuzeti drajver za štampač moraju to učiniti ručno. U cilju poboljšanja korisničkog iskustva i automatizacije preuzimanja drajvera, Epson i AVASYS sarađuju s organizacijom Linux Foundation.\nSaradnjom se dobija funkcija automatskog preuzimanja drajvera za Epsonove štampače za Ubuntu 11.04, koja će biti objavljena krajem aprila 2011. Korisnici te distribucije moći će da automatski preuzmu drajvere čim spoje stampač sa računarom.\nOvo po svemu sudeći nije kraj jer su Epson i AVASYS najavili da će nastaviti sa zajedničkim razvojem kako bi u budućnosti predstavili još praktičnija rešenja za štampu u GNU/Linux okruženju, što nama zvuči kao rešenje za proširenje servisa i na druge tipove štampača.\nDrzavni sampionat 2011\nOd poreza u Francuskoj beži i bivši...\nSnima se novi nastavak “Otvorenih vrata”


Objavljeno 20. oktobar 2020.\nU nedelju 18. oktobra održana je Godišnja skupština Ekološkog udruženja Avalon. Pored redovnog razmatranja narativnog i finansijskog izveštaja o radu udruženja u predhodnoj godini, osmišljen je i plan aktivnosti za narednu.\nDve godine Udruženja "Vesela porodica"\nObjavljeno 27. decembar 2019.\nDolaskom Deda Mraza i promocijom publikacije "Nasmejani čekamo potomstvo", ovdašnje Udruženje "Vesela porodica" obeležilo je dve godine postojanja i uspešnog rada. U igraonici"Deltix KIDS", koja je besplatno ustupila prostor Udruženju "Vesela porodica", stručnjaci volonteri budućim majkama pružaju neophodne onformacije o svim fazama trudnoće, razvoju ploda i porođaju.\nSrebro za Petra Stojkova\nObjavljeno 03. oktobar 2020.\nNa 5. Međunarodnom turniru u mačevanju "Trofej Sinđe", Vrščanin Petar Stojkov osvojio je drugo mesto i srebrnu medalju u konkurenciji od petnaest takmičara.\nDruga dva vršačka takmičara Đorđe Stojkov i Ilija Jagodić (juniori) su u kup sistemu poraženi u borbi za treće mesto i tako ostali bez medalja. Kako ističe trener ovdašnjih mačevalaca Željko Ćela, sva tri takmičara su se hrabro borili i predstavljali Vršac u najboljem svetlu.\nUskoro Jysk u Vršcu\nObjavljeno 23. decembar 2019.\nSeptembra su na prostoru između Lidla i "Buvlje" pijace, u ulici Nikole Neškovića, počeli radovi na izgradnji devetog Retail parka Nest. U devet gradova postoje ili su u planu ovakvi centri: pet u Srbiji, dva u Češkoj i tri u Rumuniji.


Privrednici protestuju: Blokade boraca nam nanose štetu – Visokoin.com\nPočetna stranica » Privrednici protestuju: Blokade boraca nam nanose štetu\n”Smatramo da ostvarivanje prava dijela boračke populacije na način blokade saobraćajnice blokira i privredne tokove u ZDK. Dio boračke populacije, koji smatra da mu nisu ostvarena zakonom predviđena prava, trebao bi tražiti svoja prava pred nadležnim institucijama, a ne na putnim komunikacijama”, navodi se u pismu.\n”Uvažavajući dinaminku privrednih aktivnosti smatramo da je deblokadu putnih komunikacija potrebno izvršiti u toku dana. U slučaju da se ne izvrši deblokada u toku dana, ovim putem vas obavještavamo da ćemo pokrenuti tužbu protiv nadležnih institucija koje su prema pozitivnim zakonskim propisima, obavezne obezbijediti uvjete za normalno funkcioniranje privrednih subjekata koji uredno plaćaju poreze i druge dadžbine državi”, navode iz udruženja privrednika.\n”Pristup privrednika podrazumijeva da se pri svakoj blokadi puteva u budućnosti, a uvažavajući iznesene činjenice, postupi na isti način od institucija ZDK – navodi se u pismu koje su potpisali predsjednici udruženja privrednika Tešanj, Usora, Doboj-Jug i Maglaj”, saopćeno je iz Press službe Vlade ZDK.


Unija mladih preduzetnika Crne Gore pokrenula saradnju sa Asocijacijom mladih preduzetnika NR Kine – PRIVREDNI PORTAL\nPredstavnici Unije mladih preduzetnika Crne Gore, na poziv Asocijacije mladih preduzetnika NR Kine, prisustovali su Inovacionoj i razvojnoj nedjelji saradnje mladih preduzetnika 2018. godine u Zhuhai-u, u Kini, od 21. do 25. maja, a sve u okviru saradnje koju Unija realizuje sa Asocijacijom crnogorsko-kineskog Društva prijateljstva, u skladu sa potpisanim memorandumom o saradnji u martu ove godine.\nDelegacija Unije je imala priliku da upozna jedne od najuspješnijih mladih preduzetnika iz dvadesetčetiri različite države kao i da uspostavi veliki broj kontakata sa organizacijama koje se bave pitanjem preduzetništva mladih širom svijeta, da sa njima dijeli svoja iskustva i iskustva mladih preduzetnika u Crnoj Gori.\nTakođe, predstavnici Unije su posjetili i jedne od najvećih kineskih kompanija i fabrika u različitim industrijama, koje su dodatno dale inspiracije i znanja za funkcionisanje Unije u daljem periodu. Ostvarena je saradnja i sa investitorima koji su zainteresovani za ulaganje u inovacije mladih ljudi iz naše zemlje.\nPredsjednik Unije Uroš Bulatović je u svom govoru na ceremoniji otvaranja ovog događaja naglasio da mladi preduzetnici predstavljaju izvor inovacija, nove snage i ideja.\nOrganizacije koje okupljaju mlade preduzetnike iz Kine i Crne Gore su se složile da daju inicijativu, podršku i da sarađuju na zajedničkim aktivnostima u oblasti preduzetništva mladih, obrazovanja, nauke i istraživanja na čemu će se njihovo buduće djelovanje temeljiti.\nTags: Umpcg, Unija mladih preduzetnika Crne Gore\nBrendiranje na društvenim mrežama Cijene goriva u Crnoj Gori jedne od najskupljih u regionu, a i šire


SDA: SRAMNA ODLUKA SUDA U HAAGU\nOdluka Međunarodnog suda pravde u Haagu o tome da se dalje neće razmatrati zahtjev za reviziju presude po tužbi Bosne i Hercegovine protiv Srbije za povredu Konvencije o genocidu je sramna, ali se mora poštovati, stav je Stranke demokratske akcije (SDA). U saopćenju su ocijenili da je Međunarodni sud pravde drugi put pokazao da nema snage da označi pravog krivca i pravim imenom nazove događaje koji su se desili u BiH u periodu od 1992. do 1995. godine.\n- Cijeli svijet zna da je u BiH izvršen genocid i da je zato odgovoran ondašnji režim predsjednika Srbije Slobodana Miloševića - upozoravaju u ovoj stranci.Unatoč ovakvoj odluci Suda u Haagu, SDA je pozdravila činjenicu da je BiH podnijela zahtjev za reviziju presude jer je to pitanje historijske istine, pravde i dostojanstva.\n- To što je Međunarodni sud bez skoro ikakvog obrazloženja i analize vlastitog statuta i pravila donio ovakvu odluku nije sramota BiH već međunarodnog suda i međunarodne pravde uopće - stav je SDA.\nU SDA su mišljenja da je ovakva odluka Suda politička, kakva je bila i presuda po ovoj tužbi iz 2007. godine.S indignacijom su odbacili sve napade na člana Predsjedništva BiH i predsjednika SDA Bakira Izetbegovića, kao i na sve one koji su zagovarali podnošenje apelacije.\n- Radi se o napadima dežurnih kalkulanata koji bi u svojim napadima, iz politikantskih razloga, bili još žešći da apelacija nije podnesena - zaključeno je u saopćenju Službe za odnose s javnošću Stranke demokratske akcije.


Republika / Beograd radi na povećanju mobilnosti: Vesić najavljuje mere za unapređenje pešačkog i biciklističkog saobraćaja\nutorak, 17. 9. 2019.| 18:25\nEvo kada će biti pušten saobraćaj od ulice Starine Novaka do Takovske!\n- Evropska nedelja mobilnosti je kampanja kojom se promoviše čistiji i održiv način saobraćaja u gradovima. Ovo je ogromna aktivnost u koju je uključeno 3.000 gradova i mesta iz 54 zemlje, u cilju promocije bezbednosti pešačenja i vožnje bicikla", rekao je Hourdas i izrazio zadovoljstvo što Beograd i ove godine učestvuje u kampanji.\nTatjana Strahinjić Nikolić navela je da UNDP pomaže zajednice na lokalu, kao i Grad Beograd, na prvom mestu, u pronalaženju klimatski "pametnih” i inovativnih rešenja. Ona je iznela podatak da je broj motornih vozila u svetu nakon Drugog svetskog rata porastao sa pet miliona na milijardu, sa tendencijom da ih bude pet milijardi do 2050. godine. Druga činjenica jeste da će se upotreba fosilnih goriva povećati na 45 odsto do 2030. Otuda, ocenila je ona, saobraćaj igra ključnu ulogu u borbi protiv klimatskih promena\nGoran Vesić Beograd Zamenik gradonačelnika Zamenik gradonačelnika Beograda Biciklisti\nVesić: Đilasova jedina politika je da njemu bude bolje, a građanima sve gore


Fabrika vode ponovo snabdeva grad, investitor tvrdi da je uloženo dodatnih milion evra • ZRENJANIN DANAS\nFabrika vode ponovo snabdeva grad, investitor tvrdi da je uloženo dodatnih milion evra\nBy Beta on 29/09/2020\nKako se na zvaničnom sajtu fabrike navodi, vodonabdevanje grada od danas se ponovo vrši preko postrojenja za prečišćavanje pritke vode.\n“Kao što smo najavli prilikom gašenja postrojenja u julu mesecu urađene su dodatne prepravke na samom postrojenju i započeta je izgradnja dodatnog rezervoara koji će omogućiti veću količinu prerađene vode i zadovoljti najveću potrošnju u gradu” navode iz Fabrike vode.\nNavodi da su partneri Sinerteka – firme sa kojom je najpre potpisan ugovor o usluzi prečišćavanja vode, “Rimon the clear Solutions” i “Avital Water”.\nUkazali su i da su sa naručiocem posla JKP “Vodovod i kanalizacija” Zrenjanin potpisali novi sporazum, kojim su dogovorili rokove za ove dodatne radove i da su, kako se navodi, sa njihove strane svi zadati rokovi ispoštovani i samim tim su se stvorili uslovi za ponovno pokretanje fabrike.\nU prethodnom periodu, od kada se promenila vlasnička struktura u fabrici vode, novi vlasnici su uložili blizu miliona evra na unapređenje sistema i proizvodnje, a uspeli su, navode, i da povećaju proizvodni kapacitet i značajno smanje procenat otpadnih voda.\n“Kompletna oprema je servisirana i radi se na dodatnom povećanju kapaciteta kako bi mogli da zadovoljimo potrošnju čak i preko 400 litara u sekundi” naveli su još.\nUkazali su da će mediji, kao i svi zanteresovani građani na sajtu fabrike moći da prate obaveštenja kao i analize vode koja izlazi iz fabrike.


Najsnažnije poruke za svet poslate sa Ist rivera - Sputnjik Srbija\n22:27 30.09.2019 (osveženo 22:32 30.09.2019) Preuzmite kraći link\nGodišnje zasedanje Generalne skupštine Ujedinjenih nacija, koje se završava, obeležio je dolazak švedske tinejdžerke Grete Tunberg i njena poruka svetskim liderima o klimatskim promenama. Tako je problem globalnog zagrevanja, možda i prvi put, pretekao goruće političke teme, poput krize na relaciji SAD-Iran, ili tenzije između dve nuklearne sile — Pakistana i Indije.\nSagovornici emisije „Svet sa Sputnjikom“, u kojoj smo analizirali sednicu u Njujorku, saglasni su da su Ujedinjene nacije mesto važnih sastanaka, u kojem se ne donose odluke, ali se šalju značajne poruke.\nDušan Gujaničić, iz Instituta za političke studije, smatra da je sednica bila dobra prilika da se izmeri prolazno vreme i da vidimo čemu da se nadamo.\n„Generalna skupština nije ni namenjena operativnom delanju, već da sve države mogu da izlože svoje stavove“, rekao je Gujaničić, dodajući da su Ujedinjenim nacijama neophodne reforme, ali da će one dugo trajati, s obzirom da nijedna od stalnih članica SB UN nije spremna da se odrekne moći koju ima.\nOdavno je prošao trenutak kada su UN izgubile na značaju. Dušan Ilić, iz Instituta za evropske studije, objašnjava da je to bilo još 1989. godine, kada je pao Berlinski zida.\n„UN su imale ulogu sprečavanja nukleranog rata između istočnog i zapadnog bloka. Kako je bipolaran poredak propao devedesetih, a i mi smo to osetili, teško je očekivati da se unipolarne sile poput Velike Britanije i SAD vrate na ono od pre 1989. godine, tako da će se truditi da minimiziraju ulogu UN“, kazao je Ilić.\nKlimatske promene, sednica u UN\nS druge strane, dodaje on, sile koje su u zamahu — Rusija i Kina žele da stave do znanje da okvir koji je postojao u vreme Hladnog rata može i danas da posluži za prevazilaženje različitih kriza, ali pošto ga Zapad obesmišljava, Moskva i Peking ne žele u tome da učestvuju.\nBez predsednika Rusije i Kine\nNa konstataciju da ovogodišnjem zasedanju ne prisustvuju lideri Rusije i Kine, Vladimir Putin i Si Đinping, diplomata u penziji Zoran Milivojević kaže da zapadni centri moći pokušavaju da minimiziraju ulogu UN.\n„UN su format koji treba da spreči ono što nam se desilo dva puta u prošlom veku. Ne donose odluke, ali su mehanizam koji bi trebalo da bude osnov međunarodnog poretka i garant onih vrednosti zbog kojih smo danas izloženi rizicima i pretnjama od ratova i sukoba. Zbog pokušaja minimiziranja i rekao bih ignorisanja svetskog poretka, pre svega od SAD i zapadnih centara moći, uloga UN je smanjena, pa je i odsustvo lidera Rusije i Kine politički prirodno i racionalno. Neću nikog da uvredim ako kažem, imali su pametnija posla“, rekao je Milivojević.\nOn je dodao da su zvanični Moskva i Peking jasno stavili do znanja da je svet duboko zagazio u multpolarizam i da se svetska pitanja i sve ono što je od značaja za mir i bezbednost ne mogu rešavati bez dvojice lidera.\nSi Điping i Vladimir Putin\n„Teme su takve da oni o njima imaju jasan stav i nije bilo razloga da se pojave i stavljaju do znanja da se bez njih ne može, jer se ništa neće rešiti. Ove dve sile se upravo bore za vraćanje onog međunarodnog poretka koji treba da bude zasnovan na međunarodnom pravu na davno usvojenim principima“, rekao je Milivojević.\nVažnost Trampovog govora\nOn ukazuje i na govor predsednika Amerike Donalda Trampa, u kojem on vrlo jasno kaže da dolazi vreme patriota, a ne globalista.\n„Odao je priznanje suverenim državama i narodima, uz opasku da su pravi lideri oni koji zastupaju interese svojih država i naroda. Zbog toga će sigurno izgubiti poene u unutrašnjoj politici, ali rekao je veliku istinu“, smatra Milivojević i dodaje da, ako bi Tramp pobedio na narednim izborima, onda bi to značilo i realnost u globalnim odnosima.\nNaši sagovornici su saglasni da je veoma vervatno da neće biti sukoba na relaciji Vašington-Iran.\n„Da li bi neko u 21. veku, vremenu savremenih tehnoloških dostignuća, išao u rat, ako nema garancije da će ga dobiti, što ne znači da neće biti povremenih lokalnih avanturizama“, ocenio je Gujaničić.\nNaši gosti su se osvrnuli i na još jedno svetsko žarište, a to su tenzije na relaciji Pakistan-Indija. To su nuklearne sile kod kojih raste nacionalna komponenta.\n„Razvoj događaja zavisi od svesti tamošnjih političkih elita i mogućnosti da izbegnu provokacije sa strane. Svakako, to bi bio mnogo teži sukob od onih koje pamtimo. I ne bi se završio benigno. Sukobi su mogući tamo gde su izraženi socio-ekonomski uslovi — u Južnoj i Centralnoj Americi ili Africi. Ne verujem u sukob u Evropi, on je dovoljno isprovociran gomilanjem oružja i konfrontacijom NATO i Rusije“, rekao je Milivojkević.\nporuke, Ujedinjene nacije, Njujork


Separatisti slave posle izbora u Kataloniji\nSlavlje pristalica nezavisnosti Katalonije posle izbora\nKoalicija stranaka koje se zalažu za nezavisnost osvojila je apsolutnu većinu na izborima u Kataloniji, odnosno 70 od 135 mesta u parlamentu, što predstavlja udarac španskoj vladi i premijeru Marijanu Rahoju.\nIzbori su raspisani nakon što je Madrid odbacio katalonsko proglašenje nezavisnosti i hapšenja secesionističkih lidera koji su proglasili nezavisnost nakon referenduma u oktobru.\nMarta Rovira, generalna sekretarka Republikanske levice Katalonije, koja je osvojila 32 mesta u regionalnom parlamentu, rekla je da se zahteva puštanje iz zatvora secesionističkih lidera. Među njima je I bivši predsednik Katalonije Karles Pudždemon, koji je ranije prebegao u Belgiju. U postizbornom govoru obećao je da se vraća u Barselonu.\n“Prvo, kao predsednik Katalonije, želim da čestitam ljudima u Kataloniji za lekcije građanstva I demokratije koje su održali: rekordna izlaznost, istorijsko učešće doveli su do rezultata koji više niko ne može da ospori”, rekao je Pudždemon.\nPartije koje podržavaju nezavisnost osvojile su nekoliko mesta više nego na izborima 2015.\nPrvi put, unijatska pro-španska partija “Ciudadanos” – “Građani” dobila je najviše glasova na izborima, ali ne dovoljno da sama formira vladu.\nNarodna partija Marijana Rahoja izgubila je 8 od postojećih 11 mesta u parlamentu.\nPartije koje se zalažu za nezavisnost sada traže način da formiraju koalicionu vladu u Kataloniji, a pojedini lideri tvrde da su dobili mandat da zahtevaju ponovno glasanje o otceplljenju od Španije.\nŠpanija I EU su se nadale da će izbori okončati političku krizu, ali izgleda da se dešava upravo suprotno.


Moguće da polovina spotova nije plaćena | 07/10/2002 | Izvor: Blic\nBeograd -- Izborni štabovi dva predsednička kandidata - Vojislava Koštunice i Miroljuba Labusa, kako tvrde, nemaju neraščišćenih računa s televizijskim stanicama koje su pre prvog kruga predsedničkih izbora emitovale njihove predizborne spotove, dok je većina ostalih učesnika u predizbornoj trci samo koristila pogodnosti besplatnog predstavljanja.\nS druge strane, prema procenama agencije „AGB stratedžik riserča“ vrednost celokupne predizborne kampanje na ukupno 10 televizijskih stanica bila je 2,1 milion evra od kojih će možda polovina iznosa biti stvarno plaćena. Izborni štabovi dvojice kandidata posle okončanja izbornog procesa najavljuju uvid u finansijske detalje njihovih kampanja. Sada u, kako neki naglašavaju, „prvoj fer i demokratskoj utakmici“ u pitanje dolazi odnos medija i vladajućih političkih struktura. Sve češće se govori o „centrima moći“ koji „drže“ neke od medija. Tu treba podsetiti i na „slučaj Radio-televizije Srbije“, jer ovaj državni medij već dve godine potražuje od stranaka bivšeg režima - Socijalističke partije Srbije, JUL-a i Srpske radikalne stranke 169.300.000 dinara ili oko 2,8 miliona evra.\nU prošloj rundi kampanje za predsednika Srbije Izborni štab Miroljuba Labusa davao je šakom i kapom, pa je Labus imao najviše emitovanih spotova 51,1 odsto, što, ako se preračuna, iznosi oko 1.520 000 evra utrošenih na ubeđivanje građana šta je najbolje za Srbiju. Srbija, takođe, može i da zna da je Koštunica na spotove utrošio oko 170.500 evra, isto koliko i nekadašnji prvi čovek Generalštaba VJ - „pobednik“ Nebojša Pavković.\nTragom grafita „Labuse, plati spotove“ koji je osvanuo u redakciji jedne od televizija, neke od vodećih televizijskih stanica dostavile su nam i podatke o novcu koji su na predizborne spotove utrošili favoriti u predizbornoj kampanji. Kako saznajemo, za plaćene termine na RTS, Izborni štab Labusa izdvojio je oko četiri miliona dinara, dok je Koštuničin tim utrošio 1,7 miliona dinara. U ovoj televizijskoj kući ističu da su samo medijski promoteri Labusa i Koštunice imali iznajmljene termine obično, posle drugog dnevnika RTS, dok se ostali kandidati koristili pravom da imaju po jedan spot u trajanju od trideset sekundi pre „Dnevnika“ u 19.30 časova.\nPrema podacima marketinške službe Studija B Labusov štab je na ovoj televiziji u svrhe predizbornog marketinga utrošio 3.250.200 dinara, dok je Koštunica ostao na 307,437 dinara. Samo jedan iznajmljen termin od 30 minuta koštao je Izborni štab kandidata Grupe građana 150.000 dinara, dok je ukupno vreme plaćeno za reklamne spotove Labusa na ovoj televiziji koštalo skoro tri miliona dinara.\nU prvom krugu izborne trke najviše spotova emitovano je na RTV „Pinku“ i to oko 34 odsto od ukupnih 11 sati predizborne propagande. Zvanične cene, bez popusta, u ovoj medijskoj kući predviđaju da sekund reklame može koštati od 600 dinara, do 30.000 dinara ako je u pitanju 15 sekundi spota koji iskoči usred serije koju pratite. Ova kuća ponudila je i po dva besplatna spota svim predsedničkim kandidatima, a to je učinila i TV BK na kojoj je emitovano nešto više od 15 odsto ukupnog broja spotova. Direktor „AGB stratedžik riserča“ Darko Broćić za „Blic“ objašnjava da je vrlo moguće da polovina novca od pretpostavljenih 2,1 milion evra, koliko je vredela kampanja, nije plaćena.\n- U pitanju su razni popusti koji zavise od svake televizijske stanice, kao i od određivanja cena. Većina televizija podigne cene za oglašavanje političkih partija u predizbornom periodu za skoro 150 odsto. Međutim, tu uvek imate i logiku da veći popust dobija onaj koji kupuje više vremena, pa se s tog stanovišta može raspravljati i o tome čija je kampanja bila isplativija - objašnjava Broćić.\nViše puta politički analitičari složili su se da trenutna objektivnost medija počiva na očekivanjima „konačnog razmeštaja“ na političkoj sceni Srbije, a s tim u vezi su i sumnje da u predizbornim kampanjama neki od medija besplatno ustupaju prostor u etru određenim kandidatima koje favorizuju. Dvosekli mač u tom slučaju je što lojalnost plaćaju u vidu poreza koji iznosi oko 20 odsto. Takođe, jedan od načina da političari umanje svoje troškove u predizbornim kampanjama je taj da neki od stalnih oglašivača na televizijama - velike i jake firme, ustupe svoj oglasni prostor nekom od kandidata, iako firme plaćaju zakupljeno vreme. Ovaj slučaj može se smatrati donacijom, ali se postavlja pitanje i šta određena firma ili televizija očekuju zauzvrat.


Izvor: B92, 24.Jan.2020, 08:38\nBeograd -- Predsednik Srbije Aleksandar Vučić izjavio je u Davosu da je "sit pridika" evropskih lidera o bliskim vezama sa Rusijom i Kinom.\nOn je u iontervjuu ya Juronjuy, koji je objavljen u celosti, dodao i da je Beograd posvećen članstvu u EU, ali da i dalje ne zna kada će do toga i doći.\n"Da vam iskreno kažem, sit sam pridika i toga da mi svi govore o saradnji sa Kinom, Rusijom, a onda vidim da se svi drugi sastaju sa Si Đinpingom i (Vladimirom) Putinom, i to češće nego ja. Radite svoj posao, vi ste suverene države, Srbija je suverene država. Radimo sve što je najbolje za naš narod i za našu zemlju", rekao je Vučić u intervjuu za Juronjuz koji je juče u celosti objavljen.\nUoči sastanka sa članovima američke administracije, Vučić je rekao da će im reći mnogo toga jer su zajedno uspostavili direktan avionski let izmedju Beograda i Prištine.\nNezavisne Novine: Vučić: Sit sam pridika evropskih lidera


Održana svečana prezentacija\nSrijeda, 17 Januar 2018 08:34\nUdruženje žena Romkinja “Bolja buducnost” Grada Tuzla u sklopu regionalnog projekta “Za aktivnu inkluziju I prava Romkinja na Zapadnom Balkanu II” koji provodi CARE uz podršku Austrijske razvojne agencije danas je održala SVEČANU PREZENTACIJU.\nUduženje žena Romkinja “Bolja budućnost” Grada Tuzla kroz svoje socio-ekonomske programe, programe ljudskih prava, programe zagovaranja I političke participacije doprinosi poboljšanju položaja života romske populacije sa fokusom na Romkinje.\nNaravno naš rad I nastojanja u ovome je doprinjela i saradnja sa vladinim institucijama ali i organizacijama civilnog društva u našem gradu koje izuzetno cijenimo kao partnere. Kao I svake godine tako I ove, danas 22.12.2017 godine organizovali smo zajedničko druženje koje se održalo u Dramaru (Slavinovići) sa početkom u 11:00 sati.\nNa svečanoj prezntaciji učesnicima/cama su u ugodnoj atmosferi biti predstavljeni rezultati koje je naše udruženje postiglo u 2017 godini te smo zajedno razgovarali o načinima koji će našu postojeću saradnju učiniti još uspješnijom.\nUŽR "Bolja budućnost" Grada Tuzla ovim putem se želi zahvaliti svim našim saradnicima/cama na čestitkama koje su uputili našem udruženju za naš postignuti rad u 2017 godini ali i u prethodnim godinama te su zajedno s nama zatvorili poslovnu 2017 godinu koja je bila itekako uspješna


Makron i Merkel ne žele Ukrajinu u EU i NATO - Svet - Dnevni list Danas\nPočetna » Svet » Makron i Merkel ne žele Ukrajinu u EU i NATO\nZaustaviti pretnju rata u Donbasu je prioritet\n1Piše: Dragan Blagojević 19. aprila 2021. 09.51 Izmenjeno: 09.52\nJer, Moskva je poručila da su vojnici i naoružanje upućeni na granicu s Ukrajinom zato što je dobila saznanja da je Kijev rešio da „etnički očisti“ Donbas i Lugansk, oblasti u kojima živi ruski narod.\nPutin je izjavio da Rusija tamo neće ostaviti sunarodnike na cedilu. U krugovima NATO i EU u Briselu nezvanično kažu da je nezamisliv neki rat Ukrajine s Rusijom, u koji bi bili makar posredno uvučeni Evropljani i atlantski savez, a pri tome je uzeto na znanje da se i u samom izveštaju američkih bezbednosnih agencija o globalnim pretnjama u 2021. godini kaže da „Rusija ne želi neki direktan sukob sa snagama SAD“.\nU izveštaju je jasno predočeno da je Rusija „u dobroj poziciji da osnaži svoj upliv na Kavkazu, interveniše u Belorusiji i nastavi napore da destabilizuje Ukrajinu“, dok je Pentagon saopštio da obaveštajni podaci ukazuju da nema nikakvih dokaza da Rusija sprema neke ofanzivne operacije protiv Ukrajine.\nUkrajinski predsednik Volodimir Zelenski pozvao je, međutim, na uzbunu zbog nagomilavanja ruskih trupa na granici i, zatraživši direktnu pomoć od NATO i EU, rekao da je zarad budućeg mira i stabilnosti na istoku Evrope kucnuo čas da Unija i atlantski savez odmah prime Ukrajinu u članstvo.\nČelnici Francuske i Nemačke, Emanuel Makron i Angela Merkel, stavili su do znanja Zelenskom, koji je sa takvim zahtevima ovog vikenda doputovao u Pariz, da je ključno da bude zaustavljena pretnja oružanog sukoba na području Donbasa, gde je Rusija uz ukrajinsku granicu nagomilala 80.000 vojnika i naoružanje.\nZelenskom je istovremeno predočeno da nije realan njegov zahtev da Ukrajina odmah uđe u NATO i EU radi suprotstavljanja Rusiji.\nU razgovor francuskog predsednika Makrona i Zelenskog u Parizu video vezom se uključila nemačka kancelarka Merkel, a izvori Jelisejske palate su ne baš diplomatskim jezikom naveli da „ukrajinski predsednik nije došao u Pariz da nešto traži“, čime se jasno cilja na to da nema govora o članstvu Ukrajine u NATO i EU, već da je cilj sagledati kako zaustaviti zaoštravanje u Donbasu.\nEvropska unija je do sada uputila direktnu pomoć Ukrajini od preko 15 milijardi evra.\nUprkos tome, smatra se da je korupcija i dalje prava rak-rana u ukrajinskoj državi i privredi, da su ustanove vlasti slabe, da nema vizije kako rešiti sukob s odmetnutim oblastima Donbas i Lugansk.\nEU nikad nije dala do znanja da Kijev može da računa na članstvo u Uniji, a zvaničnici NATO su rekli da Ukrajina još mnogo treba da učini za jačanje demokratije, ljudskih prava i suzbijanje korupcije da bi mogao da bude razmatran zahtev za članstvo.\nFrancuski i mediji u EU preneli su da se Zelenski obavezao da će nastojati da smanji zategnutost s Moskvom.\nZelenski je s Makronom i Merkel zatražio od Putina da povuče trupe sa granice s Ukrajinom, a izjavio je i da želi da njih troje s ruskim predsednikom razmotre bezbednosnu situaciju u Ukrajini, kao i „obustavu okupacije ukrajinskih teritorija“.\nMoskva je na to uzvratila zahtevom da Pariz i Berlin utiču na Kijev da ne ide u sukob i da se „odmah uspostavi postojana obustava vatre i sukoba“.\nČelnici Ukrajine, Rusije, Francuske i Nemačke do sada su imali više neuspešnih susreta, na kojima su pokušavali da na temelju Sporazuma iz Minska dođu do konačne obustave sukoba i do rešenja za mir na istoku Ukrajine.\nUprkos uzajamnim sankcijama SAD i Rusije, Bajden je saopštio da je „sada trenutak za smanjivanje zategnutosti“, iako je Moskva prvi put naglasila da je „Amerika za Rusiju protivnik“ i da „SAD čine sve da podriju položaj Rusije na svetskoj pozornici“.\nZvaničnici u Vašingtonu, međutim, objasnili su da Bajdenova vlada neće ići dalje od ovih „sračunato umerenih sankcija“ Rusiji, dok su Evropljani, naročito Nemci, s izuzetnom pažnjom primili činjenicu da Vašington sankcije nije proširio na firme i lica odgovorna za izgradnju rusko-nemačkog gasovoda Severni tok 2.\nTo može da bude znak da Bajdenova administracija na želi sukob s Nemačkom, a time i drugim bitnim članicama Unije, jer su Berlin, Pariz i još neke prestonice članica EU, izuzev baltičkih zemalja, Poljske, Švedske i Rumunije, jasno poručile da bi sankcije Vašingtona protiv lica i firmi izvan američke teritorije, odnosno zakonske nadležnosti, predstavljale najgrublje kršenje međunarodnog prava i pravila Svetske trgovinske organizacije. Uz to, i EU i SAD navode da žele obnovu multilateralizma u svetskim odnosima.\nBajden je ujedno dao na znanje da „Rusija i SAD mogu da krenu u dijalog o strateškoj stabilnosti kako bi bila nastavljena saradnja u kontroli naoružanja i bezbednosti, uključujući nuklearne pretnje Irana i Severne Koreje, kao i u borbi protiv pandemije virusa korona i životno opasne krize klimatskih promena“.\nU Vašingtonu je saopšteno da je glavni svetski suparnik Kina, a potom Rusija, Iran i Severna Koreja. Američki časopis Forin polisi, blizak Stejt departmentu, navodi da je „teško zamisliti da američko-ruski odnosi mogu još više da budu pogoršani“, ali i da „nije verovatno da uskoro mogu da budu poboljšani“.\nJer su EU i SAD u središte svoje unutrašnje i spoljne politike postavile interese demokratije, vladavine prava i zadatak da pomognu istočnoevropskim zemljama da dostignu stabilnost, piše Forin polisi.\n„Putin, međutim, smatra širenje demokratije za pretnju svom režimu i veruje da ranjivi susedi jačaju rusku bezbednost. To može da bude preokrenuto jedino ako SAD zaobiđu svoj temeljni cilj podrške demokratiji i zvanično priznaju rusku sferu uticaja“, dodaje Forin polisi.\nAutor je dopisnik Bete iz Brisela\nAngela Merkel, Emanuel Makron, NATO, UkrajinaBrisel\n20. aprila 2021. u 12.03\nAmerika ce sa Rusima i dalje sardjivati a Europa bi bila zatvorena prema istoku. Znaju Nijemci i Francuzi o cemu se radi.


Carinjenje roba u svim carinskim ispostavama širom Bosne i Hercegovine odvija se potpuno normalno i bez zastoja.\nTakva je situacija i u carinskoj ispostavi Sarajevo gdje se pošiljke, bilo da je riječ o uvoznom ili izvoznom carinjenju, obavljaju u najkraćim mogućim rokovima. Prioritetno se ocarinila i oprema Međunarodne organizacije IOM, kojim bi se hitno formiralo karantinsko naselje za 1.000 ilegalnih mignranata. Carinski postupak je završen u roku kraćem od sat vremena jer je riječ o vrsti robe čiji ulakaz u BiH zahtijava brzo regovanje.\nUprava za indirekno oporezivanje (UIO) je od samog početke krizne sitacije uzrokovane virusom Covid 19 u stalnom kontaktu sa Koordinacionim tijelom BiH za zaštitu i spašavanje i Ministarstvom sigurnosti BiH, jer nam je zajednički cilj promptno reagovanje u svim situacijama koje to zaahtijevaju.\nUIO je do sada izvršila sve preporuke nadležnih institucija i organizovala rad svih zaposlenih u Upravi na način da svi poslovni procesi teku potpuno normalno i bez zastoja. Sve ovo je bilo posebo važno iz razoga što od rada UIO zavisi fiskalna stabilnost cijele Bosne. Ističeno da je zato neophodno da se što prije usvoji budžet za sve institucije na nivou BiH, pa tako i UIO, kako bi se moglo nesmetano odvijati funkcionisanje i ispunjavanje svih obaveza..\nUIO je aktivirala poseban Operativni štab u sjedištu, te još četiri operativna štaba u svakom regionalnom centru (Sajevo, Banjaluka, Mostar i Tuzla), koji imaju dežurstva svaki dan, 24 sata dnevno,, a putem kojih se informacije sa terena i problemi sa kojima su sureću službenici UIO u okviru svojih poslova prenose do rukovodstva UIO kako bi se hitno moglo regovati tamo gdje je to potrebno.\nDirektor UIO je donio naloge za postupanje na onovu kojih su svi rukovodioci Uprave dužni biti na poslu svaki dan, te su bili u obavezni organizovati posao na način da se svi poslovni procesi odvijaju bez zastoja, što je i učinjeno.\nCilj UIO je da se pruži puna podrška svakom pojedincu u našoj Upravi i da se u najvećoj mogućoj mjeri zaštiti zdravlje svih zaposlenika Uprave, zdravlje njihovih porodica i svih lica sa kojima dolaze u kontakt. U tom smislu preduzete su aktivnosti na osiguranju što većih količina zaštitne opreme i sredstava za higijenu i vrši se dezinfikovanje radnih prostorija UIO.\nNa kraju, rukovodstvo Uprave je poslalo i pismo podrške svim našim službenicima, jer jedino zajedno, bez širenja panike, možemo pobijediti ovu tešku situaciju.\nCarinjenjeUprava za indirektno oporezivanje\nPrevious article Usvojena odluka – policijski sat od 18:00 do 05:00\nNext article Više od polovine pacijenata zaraženih korona virusom žalilo se na ovaj sindrom\nUsvojena odluka – policijski sat od 18:00 do 05:00\nViše od polovine pacijenata zaraženih korona virusom žalilo se na ovaj sindrom